Offer pwyso at ddefnydd cyfreithlon\nMae'n ofynnol i offer pwyso a ddefnyddir at ddibenion cyfreithlon a masnachol fod yn gywir ac yn briodol i'r diben\nMathau o offer, defnyddiau a gwneuthuriad\nOffer pwyso nad yw'n awtomatig\nStamp y goron, sticeri adnabod y cymhwysydd a marciau eraill\nOffer pwyso sydd wedi'i wrthod at ddefnydd cyfreithlon\nOffer pwyso awtomatig\nCynnal a defnyddio offer pwyso\nMae deddfwriaeth pwysau a mesuriadau (a adwaenir hefyd fel 'mesureg'), a orfodir gan wasanaethau safonau masnach, yn gosod gofynion ar offer pwyso at ddibenion cyfreithlon pan gaiff nwyddau eu prynu, eu gwerthu neu eu cynhyrchu. Mae'n ymdrin ag offer pwyso sy'n pennu maint terfynol nwyddau a gyflenwir i gwsmeriaid.\nMae'r ddeddfwriaeth hefyd yn berthnasol i offer a ddefnyddir i bwyso cleifion at ddiben monitro, diagnosis a thriniaeth meddygol, yn ogystal ag offer pwyso a ddefnyddir i baratoi meddyginiaethau ar bresgripsiwn mewn fferyllfeydd a phennu màs mewn dadansoddiadau a gynhelir mewn labordai meddygol a fferyllol.\nMae'r ddeddfwriaeth hon yn berthnasol i gymwysiadau pwyso penodol eraill hefyd, yn cynnwys cyfrifo tollau, tariffau, trethi, taliadau bonws, cosbau, ac ati yn seiliedig ar bwysau a barn arbenigol a roddir mewn achosion llys yn ymwneud â phwysau.\nNid oes angen i offer pwyso a ddefnyddir yn ystod proses cynhyrchu (er enghraifft, i bennu pwysau cynhwysion) gydymffurfio â'r ddeddfwriaeth hon, nac ychwaith gloriannau at ddefnydd defnyddwyr mewn archfarchnadoedd ac ati, cyn belled â bod pwysau'n cael ei wirio eto'n derfynol ar beiriant pwyso awdurdodedig a chywir sydd wedi'i farcio'n gywir.\nMae'r rheolaethau ynghylch offer pwyso'n dibynnu ar ei wneuthuriad a'r defnydd a wneir ohono. Mae'n rhaid i'r holl offer pwyso y mae'r ddeddfwriaeth hon yn berthnasol iddo fod yn addas i'w ddiben arfaethedig o ran ei wneuthuriad, ei gapasiti pwyso a lefel cywirdeb, a dangos y pwysau'n gywir o fewn terfynau diffiniedig.\nCeir dau fath o offer pwyso:\n'heb fod yn awtomatig' lle mae nwyddau'n cael eu rhoi arno gan y defnyddiwr a bod y pwysau'n cael ei arddangos a bod modd ei argraffu os oes angen\n'awtomatig' fel y'i defnyddir ar linellau cynhyrchu lle mae nwyddau'n mynd dros yr offer i sicrhau bod y maint yn gywir heb ymyrraeth gan weithredwr\nMae'n rhaid i beiriannau pwyso at ddefnydd cyfreithlon fod wedi'u gwneuthur yn unol â manyleb benodol y llywodraeth neu'r Undeb Ewropeaidd (UE) a chynnwys stampiau, sticeri neu arwyddion penodol eraill i ddangos bod yr offer yn cydymffurfio â'r gofynion hyn. Mae'r dynodiadau gofynnol wedi newid dros y blynyddoedd ac amlinellir enghreifftiau ohonynt yn ddiweddarach yn y canllaw hwn.\nYn ogystal, mae'n rhaid i bwysau a ddefnyddir mewn cysylltiad ag offer pwyso fod wedi'u gwneuthur yn gywir a chynnwys dynodiadau penodol i ddangos eu bod yn addas at ddefnydd cyfreithlon.\nWrth ystyried defnyddio unrhyw offer pwyso at ddefnydd cyfreithlon, argymhellir eich bod yn ceisio cymorth y gwasanaeth safonau masnach lleol; byddant yn gallu cynghori ar addasrwydd offer.\nRhaid i offer pwyso nad yw'n awtomatig a ddefnyddir at ddibenion cyfreithlon fod yn gywir ac wedi'i wneuthur yn unol â thystysgrif cydymffurfio gymeradwy.\nCaiff offer pwyso nad yw'n awtomatig ei basio'n 'addas i'w ddefnyddio mewn masnach' gan arolygydd pwysau a mesurau neu swyddog safonau masnach neu, yn fwy cyffredin y dyddiau hyn, eu 'cymhwyso' ar gyfer defnydd cyfreithlon o dan reoliadau'r UE gan gyfuniad o wneuthurwr yr offer neu ei gynrychiolydd awdurdodedig, a chorff cymeradwy neu gymhwysydd cymeradwy a awdurdodwyd yn swyddogol i gynnal yr un dyletswyddau cymhwyso.\nPan fydd offer pwyso at ddefnydd cyfreithlon wedi'i wneud ac y cadarnhawyd ei fod yn cydymffurfio â'r holl ofynion gweithgynhyrchu a chywirdeb, bydd y gweithgynhyrchwr neu'r cymhwysydd cymeradwy yn atodi'r stampiau, y sticeri a'r dynodiadau eraill sy'n ofynnol. Mae'n ofynnol i rai mathau o offer - pontydd pwyso er enghraifft - gael eu profi ac i'w stampiau cymeradwyo terfynol gael eu hatodi pan fydd yr offer wedi cael ei osod yn y man lle y'i defnyddir.\nGwelir yr enghreifftiau canlynol o stampiau a sticeri ar offer pwyso sydd wedi'i gymeradwyo at ddefnydd cyfreithlon:\nCeir stamp y goron, y flwyddyn gymhwyso a rhif swyddogol yr arolygydd pwysau a mesurau a basiodd yr offer yn addas i'w ddefnyddio mewn masnach ar blwg arweiniol a ymgorfforir mewn offer pwyso hyn, traddodiadol.\nMae'r sticer M yn dynodi bod yr offer y mae wedi'i atodi iddo wedi cael ei weithgynhyrchu yn unol â gofynion mesureg cyfreithiol.\nMae'r sticer corff cymeradwy yn dynodi pa sefydliad a archwiliodd yr offer a chymeradwyo ei fod yn unol â'r holl ofynion gweithgynhyrchu a chywirdeb.\nMae'r sticer ailgymhwyso yn dynodi bod yr offer wedi'i atgyweirio neu ei addasu ers iddo gael ei wneud er mwyn cynnal gofynion gweithgynhyrchu a chywirdeb.\nFel y gellir gweld, mae golwg y sticeri hyn wedi newid ac wedi'i amrywio wrth i ddeddfwriaeth ddatblygu ac yn amodol ar ddiwygiadau dros y blynyddoedd, a bydd mwy o newidiadau'n cael eu cyflwyno yn y dyfodol; bydd gwasanaethau safonau masnach lleol yn gallu cynghori ar y gofynion stampiau a sticeri ar gyfer offer penodol.\nMae angen i offer pwyso cymeradwy ddangos dynodiadau amrywiol eraill hefyd yn ymwneud â'r capasiti pwyso, cywirdeb, ac ati, fel y manylir ar eu hardystiad cymeradwyo. O ran offer mwy modern, bydd y wybodaeth ofynnol ar 'blât data' atodedig. Fel arfer, bydd y plât data hefyd yn cynnwys gwybodaeth yn ymwneud â'r radd drydanol, faint o bwer a ddefnyddir, ac ati. Gallai'r sticeri sy'n ofynnol fod wedi'u gosod ar y plât data hefyd fel bod yr holl wybodaeth sy'n ofynnol wedi'i chynnwys ar yr offer mewn un man y gellir ei adnabod yn rhwydd, fel y dangosir yn yr atodedig:\nPlât data (JPEG 81KB)\nRhennir cywirdeb offer pwyso cymeradwy yn bedwar dosbarth, ac mae'n rhaid rhoi ystyriaeth ofalus i ba ddosbarth cywirdeb y dylid ei ddefnyddio ar gyfer pennu pwysau penodol.\nDosbarth (I) (II) (III) (IIII)\nCywirdeb Arbennig Uchel Canolig Cyffredin\nDefnydd Metelau gwerthfawr, cerrig gwerthfawr, dibenion fferyllol, ac ati Dibenion pwyso cyffredinol Balast a deunyddiau adeiladu eraill, dibenion gwaredu gwastraff ac ailgylchu\nWrth ystyried prynu a defnyddio offer pwyso ail-law at ddibenion masnachol, cadwch lygad am stamp neu sticer seren chwe phwynt.\nRhoddir y stamp neu'r sticer seren chwe phwynt i offer cymeradwy sydd wedi'i 'wrthod' oherwydd canfuwyd wrth ei archwilio nad oedd yn gywir neu nad oedd yn cydymffurfio â gofynion gweithgynhyrchu; mae hefyd yn dynodi nad yw'r offer wedi cael ei addasu neu ei atgyweirio ers hynny.\nMae'n drosedd defnyddio offer pwyso sy'n dangos dynodiad seren chwe phwynt at ddibenion cyfreithlon.\nFe allai fod yn bosibl i offer pwyso 'wedi'i wrthod' gael ei addasu neu ei atgyweirio fel arall a'i gyflwyno i'r corff priodol er mwyn ei ailgymhwyso.\nMae peiriannau pwyso awtomatig yn gallu pennu neu wirio pwysau eitemau heb ymyrraeth gweithredwr ac fe'u defnyddir fel arfer mewn amgylchiadau arbenigol o fewn proses gynhyrchu. Mae eu gofynion cymeradwyo a defnyddio'n wahanol i offer nad yw'n awtomatig a gellir cael cyngor manylach ar eu haddasrwydd i'w defnyddio gan y gwasanaeth safonau masnach lleol.\nMae'n rhaid i bwysau y mae'n ofynnol eu defnyddio ar y cyd ag offer pwyso cymeradwy ddangos dynodiad eu bod yn ddigon cywir ac wedi'u gwneuthur yn unol â gofynion cyfreithiol.\nBydd y dynodiad fel arfer wedi'i stampio mewn plwg plwm ar waelod y pwysau a bydd ar ffurf y stamp y goron traddodiadol neu farc cymeradwyo'r UE.\nYn yr un modd ag offer pwyso, bydd unrhyw bwysau sy'n cynnwys stamp seren chwe phwynt yn rhai y canfuwyd eu bod yn anghywir pan gawsant eu harchwilio ddiwethaf, a byddent yn anghyfreithlon i'w defnyddio at ddibenion pwyso cyfreithlon.\nMae offer pwyso'n gallu rhoi darlleniadau anghywir yn sgil arferion gwael neu gamddefnydd, a dylid nodi'r pwyntiau canlynol er mwyn sicrhau eu cywirdeb parhaus:\ndylai offer pwyso gael ei ddefnyddio ar arwyneb gwastad, sefydlog sy'n rhydd o ddirgryndod. Bydd y rhan fwyaf yn cynnwys teclyn i ddynodi gwastadedd y mae'n rhaid iddo ddynodi bod yr offer yn wastad pan gaiff ei ddefnyddio\nrhaid cydbwyso offer pwyso'n gywir cyn ei ddefnyddio, gydag unrhyw ddynodiadau'n dangos sero (ar offer pwyso electronig, ni ddylai'r dynodiadau digidol fod yn wag cyn y pwyso). Os nad yw'r offer pwyso'n dangos sero cyn ei ddefnyddio, mae'n bosibl y bydd darlleniadau anghywir yn cael eu rhoi\ngall drafftiau cryf, a achosir gan awel neu systemau aerdymheru, effeithio ar rai mathau o offer pwyso a dylid ystyried hyn wrth ddewis ble i leoli'r offer\ndylai pan y glorian gael ei gadw'n lân ac yn rhydd o unrhyw falurion neu rwystrau oddi tano. Gall crynhoad o falurion neu ddeunydd arall o dan y pan pwyso neu wrth ei ymyl amharu ar gywirdeb yr offer\ndylid gwirio cywirdeb offer pwyso'n rheolaidd gan ddefnyddio meintiau hysbys, fel pwysau wedi'u stampio, er mwyn helpu i sicrhau nad yw'r offer pwyso'n ddiffygiol neu'n anghyfiawn\ndylid cadw cofnod o'r gwiriadau a gynhaliwyd ar offer pwyso; mae'n rhaid iddynt nodi pryd y'u cynhaliwyd, y camau a gymerwyd, canlyniadau'r gwiriadau a phwy a'u cynhaliodd, ynghyd ag unrhyw gamau unioni angenrheidiol a gymerwyd\ndylid ystyried contract cynnal a chadw gyda chwmni rhoi gwasanaeth i beiriannau pwyso, yn enwedig lle y defnyddir offer pwyso'n gyson neu lle mae angen cynnal lefelau uchel iawn o gywirdeb pwyso\nMae'n drosedd defnyddio offer pwyso anghymeradwy at ddibenion cyfreithiol, i wneud newidiadau i offer ar ôl iddo gael ei gymeradwyo at ddefnydd cyfreithlon, neu ddefnyddio offer sy'n anghywir iawn.\nY gosb uchaf, o'ch cael yn euog, yw dirwy o hyd at £1,000 ar gyfer offer anghymeradwy neu offer a newidiwyd. Y gosb uchaf ar gyfer defnyddio offer anghywir iawn yw dirwy ddiderfyn.\nRheoliadau Offerynnau Pwyso Nad Ydynt yn Awtomatig 2000\nRheoliadau Offer Pwyso (Peiriannau Pwyso Nad Ydynt yn Awtomatig) 2000


Ffoaduriaid: May yn amlinellu ei chynlluniau yn Efrog Newydd – Golwg360\nFfoaduriaid: May yn amlinellu ei chynlluniau yn Efrog Newydd\n19 Medi 2016 am 07:36\nFe fydd y Theresa May yn amlinellu ei chynlluniau i fynd i’r afael ag argyfwng y ffoaduriaid wrth iddi gwrdd ag arweinwyr byd yn Efrog Newydd heddiw yn uwchgynhadledd y Cenhedloedd Unedig.\nMae disgwyl i’r Prif Weinidog ddweud y dylai ffoaduriaid wneud cais am loches yn y wlad ddiogel gyntaf maen nhw’n ei chyrraedd. Mae hi’n dadlau bod y duedd i’w symud ymlaen yn golygu eu bod yn wynebu rhagor o beryglon a bod gangiau troseddol yn elwa.\nFe fydd hi hefyd yn pwysleisio bod gan wledydd yr hawl i reoli eu ffiniau a chyfrifoldeb i atal mewnfudwyr sy’n cyrraedd yn anghyfreithlon.\nYn uwchgynhadledd gyntaf y Cenhedloedd Unedig i drafod ffoaduriaid a mewnfudwyr, fe fydd Theresa May yn pwysleisio bod angen cymryd mesurau brys i fynd i’r afael a “lefelau digynsail” o ffoaduriaid.\nCyn yr uwch-gynhadledd dywedodd Theresa May bod angen “gwell ymateb sy’n canolbwyntio ein hymdrechion dyngarol ar y ffoaduriaid hynny sydd mewn angen dybryd ac sydd hefyd yn cynnal hyder y cyhoedd yn y budd economaidd o fewnfudo cyfreithlon sy’n cael ei reoli,”\nYn ogystal â chymryd rhan yn yr uwchgynhadledd, sy’n cael ei gadeirio gan yr ysgrifennydd cyffredinol Ban Ki-moon, fe fydd Theresa May hefyd yn cymryd rhan mewn cynhadledd i drafod ffoaduriaid sy’n cael ei gynnal gan Arlywydd yr Unol Daleithiau Barack Obama ddydd Mawrth.


Canolfan Newyddion - Enillydd Arwain Cymru\nEnillydd Arwain Cymru\n23 Chwefror 2008\nCafodd myfyriwr ym Mhrifysgol Caerdydd ei enwi’n enillydd yng Ngwobrau Arwain Cymru 2008.\nCafodd Sam Smith, cadeirydd bwrdd Gwirfoddoli Myfyrwyr Caerdydd ym Mhrifysgol Caerdydd, ei gydnabod fel ‘Arweinydd Ifanc’ eithriadol yn y seremoni wobrwyo flynyddol sy’n cydnabod ac yn dathlu arweinwyr eithriadol ledled Cymru.\nFel cadeirydd un o fudiadau gwirfoddoli myfyrwyr mwyaf y DU, gwnaeth Sam argraff fawr ar y beirniaid gyda’i arweinyddiaeth ysbrydoledig a’i frwdfrydedd dros wirfoddoli wrth iddo arwain datblygiad cyffredinol Gwirfoddoli Myfyrwyr ym Mhrifysgol Caerdydd.\nFel un o dri terfynydd yn ei gategori, enwebwyd Sam gan Andrea Dare, Rheolwr Gwirfoddoli Myfyrwyr Caerdydd, oherwydd iddi deimlo y dylid cydnabod ei ddull arwain brwdfrydig, cefnogol ac arloesol, sydd wedi helpu cymaint o bobl sy’n byw yn y gymuned yng Nghaerdydd.\nCMae Sam yn astudio ar gyfer MSc mewn Ynni Cynaliadwy ac Amgylchedd. Yn dilyn y seremoni wobrwyo, dywedodd: "Mae’n gymaint o anrhydedd. Mae bod yn rhan o Wirfoddoli Myfyrwyr Caerdydd a chael cyfle i arwain tîm o gymaint o bobl ymroddgar wedi bod yn uchafbwynt go iawn yn ystod fy nghyfnod yng Nghaerdydd. Mae’n brofiad a fydd yn aros gyda fi’n hir wedi i mi adael."\nMae Gwobrau Arwain Cymru’n cydnabod arweinyddiaeth ragorol ar bob lefel ar draws y sectorau cyhoeddus, preifat a gwirfoddol yng Nghymru, gan ddathlu unigolion â sgiliau arwain ardderchog sydd wedi gwneud argraff fawr a gwahaniaeth positif o fewn eu mudiadau.\n"Mae gan Gymru arweinwyr eithriadol ym mhob maes ac mae’r gwobrau hyn yn dathlu’r bobl sydd, diolch i’w sgiliau arwain rhagorol, wedi gwneud gwahaniaeth go iawn yn eu mudiad," dywedodd Barbara Chidgey, llefarydd ar ran Gwobrau Arwain Cymru, sef y consortiwm o fudiadau sector cyhoeddus, preifat a gwirfoddol a ddatblygodd ac sy’n trefnu’r gwobrau.\n"Fel arfer, mae safon yr ymgeiswyr wedi bod yn uchel dros ben gydag enwebiadau o bob rhan o Gymru. Mae’n terfynwyr i gyd wedi gwneud argraff â’u harweinyddiaeth ac rydym wrth ein bodd ein bod yn gallu cydnabod hynny gyda’r gwobrau hyn,"\nConsortiwm o fudiadau sector preifat a chyhoeddus sy’n cynnwys Ysgol Fusnes Caerdydd yw Gwobrau Arwain Cymru. Dyma drydedd flwyddyn Ysgol Fusnes Caerdydd fel partner yn y consortiwm ac mae hefyd wedi noddi’r wobr Arweinyddiaeth mewn Busnesau sydd â mwy na 250 o weithwyr.\nDywedodd Yr Athro Robert Morgan, Deon Cysylltiol dros Gysylltiadau Allanol: "Fel sefydliad sydd wedi ymrwymo i ddarparu’r addysg busnes gorau i arweinwyr heddiw a’r dyfodol, rydym yn falch iawn i gefnogi Gwobrau Arwain Cymru. Mae’r Gwobrau’n talu teyrnged i’r rhai a fydd, heb amheuaeth, yn cael dylanwad uniongyrchol ar ddatblygiad Cymru yn y dyfodol."


Study a postgraduate course in Drama (Cyfrwng Cymraeg) (a ddysgir) (TAR Uwchradd) at Aberystwyth University | Postgrad.com\nAberystwyth University: Drama (Cyfrwng Cymraeg) (a ddysgir) (TAR Uwchradd)\n**TAR Uwchradd Drama (Cyfrwyng y Gymraeg- a ddysgir) 3GDY**\nCwrs blwyddyn yw'r cwrs TAR Uwchradd Drama sy'n arwain at ddyfarnu statws athro cymwysedig. Nod y cwrs yw rhoi'r sgiliau proffesiynol angenrheidiol i athrawon dan hyforddiant i ddod yn ymarferwyr myfyriol, sy'n barod i ddysgu dysgwyr uchelgeisiol, galluog a hyderus sy'n wybodus am y byd y tu hwnt i'r ysgol.\nCymhwyster Tystysgrif ôl-radd mewn addysg - TAR\nModd Astudio: Llawn amser\nBydd sawl ffurf o asesu myfyrwyr, gan gynnwys traethodau, ysgrifennu myfyriol, cyflwyniadau, cynlluniau gwersi, a phroject ymchwil gweithredol. Nid oes arholiadau ffurfiol. Mae asesiad o’r ymarfer dysgu yn digwydd trwy gydol y tri lleoliad ac yn barhaus.\n**Statws athro cymwysedig (SAC)**\nI weithio fel athro mewn ysgol wladwriaeth yng Nghymru neu Loegr, bydd angen i chi ennill statws athro cymwysedig (SAC). Cynigir hyn ar y cwrs hwn ar gyfer y lefel ganlynol:\nGradd sy’n cynnwys o leiaf 50% o bwnc perthynol i Ddrama. Rydym yn ystyried graddau mewn pynciau perthynol eraill, er enghraifft, Astudiaethau Ffilm neu Gelfyddydau Perfformio. Ni fydd gwybodaeth unrhyw fyfyriwr yn gyflawn, a chadwyd hyn mewn cof wrth gynllunio’r cwrs.\n- Saesneg Iaith\n- Llenyddiaeth Saesneg\n- Cymraeg (Iaith gyntaf)\n- Llenyddiaeth Gymraeg\nLle bo myfyrwyr wedi cael yr hyn sy’n gyfatebol i radd B mewn naill ai Llenyddiaeth Saesneg neu Lenyddiaeth Gymraeg, rhaid cael lleiafswm o radd C yn yr arholiad TGAU cyfatebol mewn Saesneg Iaith neu Gymraeg (Iaith Gyntaf).Rhaid cael hefyd radd B yn yr arholiad TGAU mewn Mathemateg neu Fathemateg- Rhifedd.\n- Mae cael profiad o arsylwi mewn ysgol yn fanteisiol.\n- Bydd profion llythrennedd a rhifedd yn rhan o’r broses dewis a dethol ar ddiwrnod y cyfweliad.\nGradd gyntaf sy’n cynnwys o leiaf 50% o bwnc perthynol i Ddrama. Rydym yn ystyried graddau mewn pynciau perthynol eraill, er enghraifft, Astudiaethau Ffilm neu Gelfyddydau Perfformio. Ni fydd gwybodaeth unrhyw fyfyriwr yn gyflawn, a chadwyd hyn mewn cof wrth gynllunio’r cwrs.\nBrowse other courses in Drama (secondary teaching), or search our comprehensive database of postgrad programs.


Golau Diogelwch Helmed Rhaglenni Ansawdd o UDA - Siop Gostyngiad Gorau - Magicshine\nGellir defnyddio MJ-900B fel golau diogelwch helmed rhaglenadwy gyda batri allanol. O 10 lumens i 1000 lumens, gall y gyrrwr raglen gyflym ac yn hawdd lle'r oeddent eisiau iddo fod ym mhob sefyllfa ac yn dod o hyd iddyn nhw. Gyda chymorth mownt helmed y bydd angen ei glymu ymlaen ...\nGellir defnyddio MJ-900B fel golau diogelwch helmed rhaglenadwy gyda batri allanol. O 10 lumens i 1000 lumens, gall y gyrrwr raglennu yn gyflym ac yn hawdd lle maen nhw am iddo fod ym mhob sefyllfa ac yn dod o hyd iddyn nhw.\nGyda chymorth mownt helmed y bydd angen ei glymu i'r helmed yn gyntaf. Mae'r MJ-900 yn mynd ar y mynydd fel pe bai handlebar yn cynnwys silicon o-ring. Daw batri â'i straen neilon ei hun sy'n gydnaws ag unrhyw fath o helmed fentrus. Mewn dim ond 170g ar gyfer y set gyfan, fe welwch y gwelliant perfformiad helaeth dros y rhan fwyaf o'r goleuadau helmed i gyd ar y farchnad. Mae'r pwysau ychwanegol yn werth chweil.\nMae modd goleuo diofyn yn cynnwys Cyson, SOS, Flash a Rhybudd (ffenestri dwbl cyflym). Ar gyfer beicwyr trefol ar gyfartaledd, dylid disgleirio disgleirdeb i lawr neu ddefnyddio un o'r fflachiau / dulliau rhybuddio. Os cewch eich hun ar ymylon hir o ffyrdd gwag heb unrhyw olau stryd, fe allech chi droi'r disgleirdeb i 100% a dod o hyd i'r MJ-900B yn ddigon digonol ynddo'i hun heb gymorth golau bar allbwn uchel.\nBydd y pen ysgafn yn gallu achub eich holl ddewisiadau heb yr angen i ail-raglennu. Gellir gwneud newid moder yn syml o un gwthio'r botwm pŵer, does dim angen i chi gael eich ffôn gerllaw i wneud hyn. Nid yw'r patrwm trawst yn anodd ar yr ymylon o gwbl ac mae'r man cychwyn yn y canol ychydig yn ysgafn.\nHot Tags: golau diogelwch helmed rhaglenadwy, o UDA, siop, rhad, disgownt, gorau, gwydn, ansawdd, pris isel\nPâr o:2 Batris Golau Beiciau Ail-gludadwy USB Cell Nesaf:Golau Diogelwch Helmed Bright\nPennawd Beicio Ffordd Gyda Helmet Mount\nGolau Tail Dinesig Super Bright


Dwyieithrwydd at Grŵp Llandrilo Menai\nGrŵp Llandrilo Menai yw’r coleg addysg bellach sy’n cynnig yr ystod fwyaf o gyfleoedd i astudio’n ddwyieithog yng Nghymru. Mae'r Grŵp yn cymryd balchder mawr yn y ddarpariaeth sy’n cael ei gynnig ar hyn o bryd ar draws y cyrsiau gan gynnwys cyrsiau lefel A, cyrsiau ym maes iechyd a gofal, gwasanaethau cyhoeddus, trin gwallt, peirianneg a llawer iawn mwy. Mae cynnig cyfleoedd Cymraeg a dwyieithog i ddysgwyr y Grŵp yn flaenoriaeth er mwyn ymateb i anghenion yr economi leol ac i flaenoriaethau’r Llywodraeth. Mae sgiliau iaith Gymraeg yn gynyddol bwysig ar draws y sector gyhoeddus a’r sector breifat yng Nghymru ac mae'r Grŵp yn awyddus sicrhau bod yn cefnogi’n dysgwyr i barhau i ddatblygu’r sgil hon. Ers cyflwyno’r Safonau Iaith Gymraeg ym mis Ebrill 2018, mae gan ddysgwyr y Grŵp hawliau statudol i dderbyn gwasanaethau yn Gymraeg ac rydym wedi ymrwymo’n llwyr i’r ddyletswydd honno. At hynny, mae'r Grŵp yn falch iawn o fod wedi penodi’r Swyddog Cangen gyntaf yn Addysg Bellach dan nawdd y Coleg Cymraeg Cenedlaethol. Bydd yr unigolyn yma’n sefydlu’r gangen gyntaf yn Addysg Bellach ar gyfer y Coleg Cymraeg Cenedlaethol yn y Grŵp ac yn creu mwy o gyfleoedd i ddysgwyr y Grŵp i fod yn datblygu ac yn defnyddio’u Cymraeg.\nDywedodd Charlotte Till, Llywydd Undeb y Myfyrwyr “Dwi wrth fy modd efo nghwrs Busnes oherwydd mae'n dysgu cymaint o bethau ymarferol y gellir ei wneud yn fy mywyd o ddydd i ddydd!\nOnd, y peth gorau am hyn yw y gallaf ddewis wneud fy nghwrs yn ddwyieithog. Mae'n helpu fi fod yn fwy cyflogadwy yn y wlad yr hoffech weithio mewn (llawer mwy cyflogadwy ar hynny!), ond mae hefyd yn helpu i wella eich CV ar gyfer unrhyw fusnes o amgylch y byd! Mae'n dangos ymroddiad, ffyddlondeb a chariad-popeth mae cyflogwyr eisiau edrych ar mewn ymgeisydd!\nMae astudio'n ddwyieithog yn rhoi mantais fawr yn eich gyrfa, ond mae hefyd yn helpu eich hyder! Mae gwybod eich bod yn ddwyieithog a bod yn rhugl mewn mwy nag un iaith yn gwneud i chi deimlo'n wych-ac mae hynny'n ei chwarae ar eich personoliaeth gydag eraill!”\n19-10-18 Bilingualism at Grŵp Llandrillo Menai...


Ein Staff - The Baptist Union of Wales\nMae gan Undeb Bedyddwyr Cymru dîm bach o staff sy’n cydweithio i gefnogi’r cymanfaoedd, eglwysi a gweinidogion a gweinyddu bywyd yr Undeb. Ar y dudalen hon fe welwch wybodaeth am aelodau o staff a’u meysydd gwaith. Os hoffech gysylltu ag aelod o staff, gellid gwneud hynny drwy’r manylion cyswllt unigol a ddarperir isod neu drwy gysylltu â Swyddfa UBC.\nParchedig Judith Morris\nMae Judith yn gyfrifol am weinyddiaeth yr Undeb ac yn rhinwedd ei swydd bydd yn darparu arweiniad a gofal bugeiliol i weinidogion, Eglwysi a Chymanfaoedd. Rhan bwysig o’i gwaith yw cynllunio gyda’r Byrddau ar gyfer y dyfodol er mwyn hyrwyddo’r ffydd Gristnogol a’r egwyddorion bedyddiedig.\nParch. Simeon Baker\nMae Simeon yn cydweithio gyda Bwrdd y Genhadaeth er mwyn cefnogi ac annog yr Eglwysi a’r Cymanfaoedd yn eu cenhadaeth i ddatblygu ein blaenoriaethau drwy hyfforddiant, partneriaethau a phrosiectau.\nMae Bonni yn Gynorthwy-ydd Personol i Ysgrifennydd Cyffredinol UBC ac yn gyfrifol am weinyddu Byrddau a Phwyllgorau’r Undeb. Bu'n gyfrifol hefyd am baratoi'r Negesydd\nMae Nigel yn gyfrifol am weinyddu holl gyfrifon a chronfeydd yr Undeb a’r Gorfforaeth, gan gynnwys paratoi y gyllideb flynyddol a’r adroddiadau monitro ar gyfer yr Ymddiriedolwyr a’r Pwyllgor Cyllid.\nCydlynydd y Gorfforaeth\nMae Helen yn gyfrifol am weinyddu, cynorthwyo a darparu arweiniad i Eglwysi, Cymanfaoedd ac unigolion ynglŷn â materion sy’n ymwneud ag ymddiriedolaethau a gweithredoedd. Bydd yn cynnig arweiniad pan fydd Achos yn dod i ben ac yn cynorthwyo gyda’r gofynion cyfreithiol. Mae hefyd yn gyfrifol am gysylltu gyda thenantiaid y Gorfforaeth er sicrhau cydymffurfiaeth â rheolau a chanllawiau Rhentu Doeth Cymru.\na Swyddog Prosiectau\nMae Christian yn gyfrifol am weinyddu, cynorthwyo a darparu arweiniad i Eglwysi, Cymanfaoedd ac unigolion ynglŷn â materion sy’n ymwneud ag ymddiriedolaethau a gweithredoedd. Bydd yn cynnig arweiniad pan fydd Achos yn dod i ben ac yn cynorthwyo gyda’r gofynion cyfreithiol. Mae hefyd yn gyfrifol am ddatblygu prosiectau penodol o fewn yr Undeb.\nMae Gwen yn gyfrifol am waith gweinyddol y swyddfa – ateb y ffon, rheoli blwch ebost canolog yr Undeb yn ogystal a phrosesu’rpost. Mae hi'n helpu i gadw busnes yr Undeb i fynd, yn cynhyrchu'r Llawlyfr blynyddol ac yn rhedeg ein cronfa ddata.\nSwyddog Cenhadaeth a Chyfathrebu Digidol\nMae dwy ochr i waith Carwyn; yn gyntaf, fe sy’n gyfrifol am gyfathrebu’r Undeb – ein hebyst rheolaidd, cylchgrawn Y Negesydd, ein gwefan, cyfryngau cymdeithasol ayyb. Ond llawforwyn i weledigaeth ehangach yw cyfathrebu, ac felly ail hanner ei rôl yw fel swyddog cenhadaeth. At y diben hwn mae’n helpu Simeon i redeg rhaglenni a phrosiectau cenhadol yr Undeb.\nCydlynydd y Weinidogaeth\nGan weithio'n agos gyda Bwrdd y Weinidogaeth a'r Tim Lleoli Enwadol, mae Marc yn helpu cydlynu gweithgarwch yr Undeb i gefnogi ac annog gweinidogion, myfyrwyr ac eglwysi. O'r sgyrsiau cychwynol gyda'r sawl sy'n 'profi galwad' i'r weinidogaeth, i estyn cymorth i eglwysi gyda chwestiynau lleoli a helpu hwyluso gwahanol gyfleoedd hyfforddiant gweinidogaethol gan gynnwys y Cynllun Gweinidigion Newydd, bydd Marc yn gweithio'n agos gyda'r Ysgrifenydd Cyffredinol a'r Cyfarwyddwr Cenhadaeth i sicrhau bod y weinidogaeth ar draws yr Undeb yn derbyn pob cefnogaeth. Ebost: revmarcowen@gmail.com


Mae ystod eang o ddata yn cael ei gasglu gan Lywodraeth Cymru bob blwyddyn o holl ysgolion Cymru.\nMae'r data hwn yn cael ei goladu a'i ddadansoddi gan Lywodraeth Cymru eu hunain a hefyd gan ystadegwyr o fewn ERW.\nBydd ysgolion ERW yn cael pecyn data unigol gan y rhanbarth yn cynnwys gwybodaeth ar eu disgyblion ynghyd â chymariaethau gyda'u teulu a'u hawdurdod lleol.\nMae pecynnau awdurdod lleol ar gael hefyd, a gellir gweld y rhain dan Data Perfformiad ar y fwydlen ar y chwith. Mae tab Categoreiddio hefyd ar gael, sy'n cynnwys gwybodaeth benodol ar yr elfen hon.\nMae ysgolion yn defnyddio DEWi (system drosglwyddo ddiogel ar-lein) i lanlwytho data i Lywodraeth Cymru a gallant hefyd weld gwybodaeth mewn mwy o fanydler ar eu hysgol trwy'r Setiau Data Craidd, a gyhoeddir yn flynyddol gan Lywodraeth Cymru.\nGellir dod o hyd i ddolenni i'r rhain trwy'r Porth Ysgolion\nGwefan ddefnyddiol iawn mae Llywodraeth Cymru wedi ei chreu i ddal holl ddata ysgolion yw Fy Ysgol Leol. Gallwch roi eich côd post i fewn i weld ysgolion yn eich ardal, neu roi enw ysgol yn y blwch ar y top ar y dde. Dylid nodi, i sicrhau cyfrinachedd, fod Llywodraeth Cymru yn cuddio unrhyw ddata sydd wedi'i seilio ar gohortau o lai na phump a dyma'r rheswm os yw ysgol yn ymddangos i fod heb ddata mewn blwyddyn benodol.\nAm fwy o wybodaeth ar ysgolion, ac i gymharu data ar draws Cymru, mae StatsWales yn ffynhonnell Llywodraeth Cymru arall gellir ei defnyddio.\nCyfnod Sylfaen - Crynodeb Un Tudalen - ERW 2015/16\nCyfnod Allweddol 2 - Crynodeb Un Tudalen - ERW 2015/16\nCyfnod Allweddol 3 - Crynodeb Un Tudalen - ERW 2015/16\nCyfnod Allweddol 4 - Crynodeb Un Tudalen - ERW 2015/16\nCyfnod Sylfaen - Crynodeb Un Tudalen - ERW 2014/15\nCyfnod Allweddol 2 - Crynodeb Un Tudalen - ERW 2014/15\nCyfnod Allweddol 3 - Crynodeb Un Tudalen - ERW 2014/15\nCyfnod Allweddol 4 - Crynodeb Un Tudalen - ERW 2014/15\nCyfnod Sylfaen - Crynodeb Un Tudalen - ERW 2013/14\nCyfnod Allweddol 2 - Crynodeb Un Tudalen - ERW 2013/14\nCyfnod Allweddol 3 - Crynodeb Un Tudalen - ERW 2013/14\nCyfnod Allweddol 4 - Crynodeb Un Tudalen - ERW 2013/14


Y Prif Weinidog Mark Drakeford yn galw cynhadledd diogelwch pyllau glo gyntaf yn dilyn ffrwydrad pwll glo Sgiwen – Newyddion Cymru Ar-Lein : Wales News Online\nEditor February 16, 2021 3 min read\nTREFNODD y Prif Weinidog Mark Drakeford gynhadleddd diogelwch pyllau glo heddiw i fynd i’r afael â diogelwch ac effeithiau amgylcheddol pyllau glo segur Cymru, ar ôl i siafft ffrwydro yn Sgiwen ac achosi llifogydd trychinebus fis diwethaf.\n“Y glo o fryniau Cymru oedd sylfaen y chwyldro diwydiannol, gan roi cychwyn i ni ar y byd modern rydyn ni’n ei adnabod heddiw. Mae’n gwbl briodol bod ein cymunedau ni a roddodd gymaint yn byw’n ddiogel ac nad ydynt yn cael eu taro’n ariannol gan waddol negyddol y pyllau glo.\n“Roeddwn i eisiau galw’r gynhadledd heddiw i drafod y risgiau i ddiogelwch y cyhoedd ac i gytuno, ymhlith pethau eraill, ar atebolrwydd, y broses adfer, pwysigrwydd ymgysylltu â’r gymuned sy’n cael ei heffeithio a’r cysylltiadau ehangach â’r agenda diogelwch tomenni glo ehangach. Er bod rhai cymhlethdodau i’w datrys, roedd y gynhadledd yn un gadarnhaol a chynhyrchiol, ac roedden ni i gyd yn gytûn am bwysigrwydd rhoi trigolion Sgiwen wrth galon ein cynlluniau.\n“Cefais fy nghalonogi o glywed yr Awdurdod Glo a Llywodraeth y DU yn cytuno ar arwyddocâd hyn, yn ogystal ag arbenigedd ac ysbryd cydweithredol y gwasanaethau brys, awdurdodau lleol a Chyfoeth Naturiol Cymru.\n“Roedd Sgiwen yn hwb i’n deffro ni i gyd. Cafwyd llifogydd yn gyflym iawn mewn cartrefi ac mae effaith hyn wedi dychryn y gymuned.\n“Rydyn ni’n gwybod y bydd newid yn yr hinsawdd yn cynyddu glawiad, ac felly’n peri risg ychwanegol y bydd digwyddiadau fel hyn yn digwydd eto. Mae arnom angen cynllun deng mlynedd i gyllido gwaith i ddiogelu pob pwll glo ledled y wlad, ac mae angen ystyried newid yn yr hinsawdd mewn unrhyw waith wrth symud ymlaen.\n“Byddwn yn gweithio gyda phawb cysylltiedig i wneud diogelwch pyllau glo, mwyngloddiau metel a mwyngloddiau eraill, yn ogystal â thomenni glo, yn flaenoriaeth, ac i ddod o hyd i’r llwybr cywir ymlaen ar gyfer mater sy’n bodoli ymhell cyn datganoli.”\nFlwyddyn i heddiw y gwelwyd tirlithriad Tylorstown yn Rhondda Cynon Taf, a achoswyd gan law trwm a llifogydd ym mis Chwefror 2020. Ers hynny, mae tair cynhadledd tomenni glo wedi cael eu trefnu ac mae’r gwaith o fapio tomenni glo ledled Cymru wedi’i gynnal, ac mae archwiliadau a gwaith cynnal a chadw’n mynd rhagddynt.\nPrevious Ysgol Gynradd Pen-y-waun Aberdâr wedi’i henwi’n Ysgol Ragoriaeth ‘Thrive’ gyntaf y DU\nNext Ni cheir ysmygu ar dir ysgolion ac ardaloedd chwarae Cyngor Pen-y-bont ar Ogwr o Mawrth cyntaf


Ysgol Gymraeg Ystalyfera Bro Dur - Cwricwlwm i Gymru\nMae addysg yng Nghymru’n newid.\nMae Ysgol Gymraeg Ystalyfera-Bro Dur wedi chwarae rôl flaenllaw yn datblygu’r cwricwlwm newydd, yn gyntaf fel Ysgol Arloesi ac yna fel un o ddim ond un ar bymtheg o Ysgolion Braenaru. Ar hyd y daith yma rydym ni wedi datblygu gweledigaeth glir ar gyfer ein cwricwlwm arloesol, heriol ac ysgogol.\nEin Gweledigaeth Cwricwlwm i Gymru\nHwyluso teithiau unigol dysgwyr ar draws y continwwm dysgu 3-19 i wireddu’r Pedwar Diben yw’r prif yrrwr ein cynllunio cwricwlwm ar lefel ysgol, adran a dosbarth. Ein dyhead yw datblygu:\nCalon ein gweledigaeth cwricwlwm yw arwyddair ein hysgol, ‘Dysgu Gorau Dysgu Byw’. Dyluniwyd ein cwricwlwm i ddatblygu dysgwyr gydol oes hyderus a galluog sydd wedi eu harfogi gyda’r sgiliau a’r wybodaeth i ddod yn gyfranwyr gwerthfawr i gymdeithas.\nMae ein cwricwlwm eang a heriol yn canolbwyntio ar adnabod dysgwyr fel unigolion, gyda diddordebau unigol a phrofiadau amrywiol. Ein nod yw ehangu gorwelion dysgwyr i wireddu eu dyfodol llwyddiannus unigryw a phersonol. Trwy greu diwylliant o ragoriaeth sy’n herio a chefnogi dysgwyr i ddatblygu’n holistaidd, anelwn at hybu dysgwyr i gymryd perchnogaeth dros eu dysgu eu hunain trwy ddathlu eu llwyddiannau ac adnabod y camau nesaf i barhau i wneud cynnydd.\nYr un mor bwysig yn ein cwricwlwm yw annog dysgwyr i ddangos balchder yn eu ‘cynefin’ gan ddatblygu dealltwriaeth o’r ffactorau sydd wedi llunio’r ardal a sut mae hyn wedi dylanwadu ar eu hunaniaeth bersonol. Mae cwricwlwm newydd Ysgol Gymraeg Ystalyfera Bro Dur yn gwreiddio dysgwyr yn eu hardal leol, ynghyd a’u hannog i edrych tu hwnt ar gyfer cyfleoedd, gan ehangu eu gorwelion.\nSut mae Cwricwlwm i Gymru wedi strwythuro yn Ysgol Gymraeg Ystalyfera-Bro Dur?\nMae ein gweledigaeth yn gyson ar draws y ddau safle a’r continwwm oed, ond mae’r ffordd y mae’r weledigaeth wedi ei weithredu a strwythur y cwricwlwm yn amrywio i ymateb i gyd-destunau'r safleoedd unigol a phrofiadau ac oedran y disgyblion.\nDefnyddiwch y dolenni ar yr ochr dde uchod i lywio drwy ein hadran ysgol.


Cylchlythyr y Cadeirydd - St Ishmaels Community Council - Welsh\nCylchlythyr y Cadeirydd\nCartref >> Cylchlythyr y Cadeirydd\nRwyf wedi bod yn esgeulus yn fy nyletswyddau fel Cadeirydd yn nad ydwyf wedi hysbysu’n gynt fy mhenodiad fel Cadeirydd o’r Cyngor Cymuned. Cefais fy ethol ym mis Mai. Mae wedi bod yn gwpwl o fisoedd cynhyrfus yn rheoli busnes y Cyngor heb gymorth Clerc parhaol. Mae gen i bleser i gyhoeddi bod Melanie Phillips-Rees wedi cael ei phenodi fel Clerc ym mis Hydref, nad ydy’r cyfeiriad e-bost wedi newid, gallwch gysylltu â hi ar clerk@stishmael.org.\nBu nifer o ddigwyddiadau anffodus yn ymwneud â baw ci ar, ac o amgylch y caeau chwarae. Byddwch yn cofio cafodd y caeau chwarae eu hagor i'r holl ddefnyddwyr posib, gan gynnwys cŵn a'u cerddwyr pan gafodd y llwybr o amgylch y parc ei osod. Er hynny, mae yna leiafrif o gerddwyr cŵn sydd wedi cam-drin y fraint yma ac wedi caniatáu i’w gwn cerdded yn rhydd, i fwrdd o’r llwybr a heb glirio lan ar ei ôl. O ystyried difrifoldeb o hyn ac yr effaith ar ddefnyddwyr eraill o'r caeau chwarae, mae drwg gennyf orfod eich hysbysu y bydd y meysydd chwarae yn cael ei gau i ffwrdd i gŵn yn gyfan gwbl.Cafodd y penderfyniad hwn ei gytuno ar ôl trafodaeth ddwys yn y cyfarfod mis Hydref. Bydd arwyddion newydd yn ei ymddangos a fydd erthygl yn cael ei gyhoeddi yn STISH i hysbysu’r gymuned. Mae’n anffodus bod angen cau cyfleuster pwysig i rai defnyddwyr oherwydd gweithrediadau'r lleiafrif.\nAr nodyn mwy positif, mae’r cynlluniau ar gyfer Nadolig wedi dechrau, mae’r coed wedi cael ei archebu ar gyfer Llansaint a Glan Y Fferi, bydd y goleuadau yn cael ei throi ymlaen ar y 26ain o Dachwedd yn Llansaint ac ar y 3ydd o Ragfyr yn Glan Y Fferi.\n© St Ishmaels Community Council - Welsh 2019 - Last modified: Nov 1 2016 11:51PM


Esboniad ar Strwythur eich Rhaglen > Pwyntiau Credyd\nCredydau Gweithredol Prifysgol Abertawe\nGellir ystyried credydau yn docynnau casglu ar gyfer graddau modiwlaidd. Neilltuir pwysiad credyd penodedig i bob modiwl sy’n rhoi syniad o’r llwyth gwaith sy’n gysylltiedig â’r modiwl hwnnw.\nDisgwylir i chi ymrwymo'r un faint o amser ar gyfer modiwlau sydd â'r un gwerth credyd Mewn modiwl a seilir ar waith ymarferol, byddwch yn treulio'r rhan fwyaf o'ch amser ar waith ymarferol ac yn paratoi ar gyfer asesiadau. Mewn modiwl a seilir ar ddarlithoedd treulir amser sylweddol ar astudio preifat. Ar y cyfan, disgwylir i chi dreulio oddeutu 100 awr yn astudio am bob modiwl 10 credyd. Bydd hyn yn cynnwys sesiynau addysgu ffurfiol/gwaith labordy/ymarferol, astudiaeth bersonol, adolygu ac asesu.\nLwfans Credydau Israddedig\nFel rheol bydd myfyrwyr Israddedig llawn-amser yn dilyn cyfanswm o 120 o gredydau'r flwyddyn. Os ydych chi wedi cofrestru am raglen radd tair blynedd yna bydd disgwyl i chi ddilyn modiwlau'n denu 360 o bwyntiau credyd; am raglen pedair blynedd bydd yn 480: Am fanylion llawn gofynion credydau raglenni amrywiol, gweler y rheoliadau penodol a geir yn yr adran o'r enw Rheoliadau Dyfarniadau Israddedig.\nOs ydych chi'n fyfyriwr rhan amser, disgwylir i chi, fel arfer, astudio modiwlau gwerth 60 credyd ym mhob blwyddyn academaidd. Gellir addasu hyn rhywfaint gyda chaniatâd Pennaeth y Coleg, cyhyd â'ch bod yn cadw o fewn yr isafswm a’r uchafswm a ganiateir, sef rhwng 30 a 90 o gredydau.\nLwfans Credydau Dyfarniadau Ôl-raddedig a Addysgir\nBydd myfyrwyr amser llawn yn astudio credydau fel a ganlyn:\nRhaglenni Safonol Meistr a Addysgir (Un Flwyddyn) 180 credyd, gyda 120 credyd yn Rhan Un eich rhaglen a 60 credyd yn Rhan Dau\nRhaglenni Estynedig Meistr a Addysgir (Dwy Flwyddyn) 240 credyd, gyda 120 credyd ym Mlwyddyn Un eich rhaglen a 120 credyd ym Mlwyddyn Dau.\nRhaglenni Hyblyg Meistr a Addysgir (Un Flwyddyn) 180 credyd\nOs ydych chi'n fyfyriwr rhan-amser ar raglen Meistr a Addysgir, disgwylir i chi, fel arfer, astudio modiwlau a ddewisir mewn ymgynghoriad â Chydlynydd eich Rhaglen. Fel arfer, bydd myfyrwyr rhan-amser yn astudio rhwng 30 a 60 credyd bob blwyddyn.\nDisgwylir i fyfyrwyr Diploma Ôl-raddedig astudio 120, credyd a disgwylir i fyfyrwyr Tystysgrif Ôl-raddedig astudio 60 credyd.\nCredydau'r System Trosglwyddo Credydau Ewropeaidd (ECTS)\nByddwch hefyd yn gweld ambell i gyfeiriad at Gredydau'r System Trosglwyddo Credydau Ewropeaidd. Mae'r rhain yn gredydau a ddefnyddir ar draws Ewrop i hwyluso symudedd a throsglwyddo myfyrwyr. Yn Abertawe, penderfynwyd defnyddio prif egwyddorion y System Trosglwyddo Credydau Ewropeaidd ac i gyfeirio, lle bo'n briodol, at gredydau Prifysgol Abertawe a chredydau'r System Ewropeaidd. Er enghraifft, pan fyddwch yn cwblhau'ch rhaglen astudio, anfonir trawsgrifiad academaidd ac atodiad diploma atoch. Bydd y rhain yn cyfeirio at y ddau fath o gredydau.\nYn syml, mae pum credyd y System Ewropeaidd yn cyfateb yn fras i 10 credyd Prifysgol Abertawe, a lle disgwylir i chi gasglu 120 credyd yn y Deyrnas Unedig i gwblhau lefel astudio, yn Ewrop disgwylir i chi gasglu 60 credyd y System Trosglwyddo Credydau Ewropeaidd. Os ydych chi'n dymuno astudio dramor, naill ai yn ystod eich cyfnod yn fyfyriwr yn Abertawe neu ynteu ar ôl cwblhau'ch astudio, mae'n debyg y disgwylir i chi gyflwyno tystiolaeth am y credydau a astudiwyd gennych chi hyd yna. I hwyluso'r broses dderbyn i sefydliad Ewropeaidd, byddai'n ddefnyddiol gallu cyfeirio at y credydau Ewropeaidd a enilloch yn Abertawe, sydd wrth wraidd ein penderfyniad i gyfeirio at gredydau'r System Trosglwyddo Credydau Ewropeaidd.\n< Llawlyfrau Colegau | Myfyrwyr Cyfnewid ac Ymweld >


Blogio byw o Hacio’r Iaith 2012 | Gwenu Dan Fysiau\n← Hacio’r Iaith 2012\nDigon gwrth-Brydeinig i swnio fel Sieg Hail? →\nCafodd y cofnod ei gyhoeddi yn Hacio'r Iaith. Gosod Nod Tudalen i'r ddolen barhaol.\n1 Ymateb i Blogio byw o Hacio’r Iaith 2012\nDywedodd Rhodri :\n29 Ionawr 2012 yn 11:20 pm\nDiolch am hwn Rhys. Cofnod a chrynodeb werthfawr o dy brofiad. Mae’n neis gweld ongl rhywun arall ar y diwrnod.


Adsefydlu Anafiadau Chwaraeon (gyda Blwyddyn Sylfaen) - Wrexham Glyndwr University\nHafanCyrsiauCyrsiau IsraddedigAdsefydlu Anafiadau Chwaraeon (gyda Blwyddyn Sylfaen)\nBSc (Anrh) Adsefydlu Anafiadau Chwaraeon (gyda Blwyddyn Sylfaen)\ngan Gymdeithas Adsefydlwyr Chwaraeon Prydain (BASRaT)\nprofiad mewn ystod o sgiliau damcaniaethol ac ymarferol\ncyflwyniad i asesu ac adsefydlu anafiadau sy'n gysylltiedig â chwaraeon\nRheoli Anafiadau Chwaraeon yn paratoi myfyrwyr ar gyfer maes adsefydlu anafiadau chwaraeon integredig a meysydd mwy penodol i hybu iechyd. Hefyd yn canolbwyntio ar agweddau ehangach ac effaith anafiadau chwaraeon yng nghyd-destun ffactorau biolegol, seicocymdeithasol, diwylliannol a chymdeithasol sydd yn effeithio ar iechyd a lles unigolion.\nEnnill dealltwriaeth ragarweiniol i'r diwydiant adsefydlu chwaraeon ac anafiadau\nEnnill profiad ymarferol mewn asesu ac adsefydlu ar sail ymarfer corff.\nDatblygu dealltwriaeth ddamcaniaethol o’r diwydiant chwaraeon ac adsefydlu anafiadau\nArchwiliwch y ffactorau ffisiolegol, seicolegol, diwylliannol a chymdeithasol sy'n effeithio ar iechyd a lles unigolion\nYstyriwch bwysigrwydd cyfweld / cyfathrebu ysgogol\nCael profiad ymarferol mewn asesu ac adsefydlu seiliedig ar ymarferion\nDatblygu’r sylfaeni mewn gwyddor chwaraeon, biomecaneg ac anatomeg\nGallu ymarfer yn ddiogel, cymwys a hyderus er mwyn sicrhau eu bod yn ateb safonau manwl o fod yn Adsefydlwr Chwaraeon Graddedig (BASRaT).\nBod yn hyblyg ac yn ymatebol i hinsawdd newidiol adsefydlu chwaraeon.\nYstyried agweddau cyfannol iechyd a lles a sut maen nhw yn effeithio adferiad ar ôl anaf.\nAdsefydlu Anafiadau Chwaraeonyn PGW\nDiddordeb mewn Adsefydlu Anafiadau Chwaraeon? Clywch gan ddarlithwyr a myfyrwyr i ddysgu mwy am y radd hon.\nDarganfyddwch y sgiliau rhagarweiniol sy'n ofynnol gan ymarferydd sy'n gweithio ym meysydd iechyd a ffitrwydd ar y flwyddyn sylfaen ysbrydoledig hon.\nBydd myfyrwyr yn cael eu cyflwyno i gysyniadau asesu a rheoli anafiadau cyhyrysgerbydol.\nBydd myfyrwyr yn cael y gefnogaeth academaidd er mwyn datblygu'r sgiliau sydd eu hangen arnoch i lwyddo yn ein Gradd Adsefydlu Anafiadau Chwaraeon BSc.\nWedi'i achredu gan Gymdeithas Adsefydlwyr Chwaraeon Prydain (BASRaT).\nMae'r cwrs yn rhoi pwyslais ar ennill profiad ymarferol. Mae'n tynnu ar bartneriaethau presennol a chyffrous gyda phersonél chwaraeon proffesiynol, sefydliadau partner iechyd a chyrff proffesiynol priodol.\nByddwch yn datblygu dull clinigol o ddefnyddio dulliau therapiwtig i drin anafiadau cyhyrysgerbydol. Mae'r cwrs yn ystyried anaf ac adsefydlu, o atal anafiadau i adsefydlu.\nBLWYDDYN 1 (SYFLAEN)\nCyflwyniad i Wyddorau Chwaraeon ac Ymarfer Corff a Pherfformiad Dynol\nBiomecaneg a Gwyddor Chwaraeon\nSeiliau Anatomeg a Chinesioleg\nSeiliau Rheoli Anafiadau a Phresgripsiwn Ymarfer Corff\nCyfathrebu mewn Chwaraeon a Gofal Iechyd\nAsesu Anafiadau ac MSK\nCyflwyniad i Anatomeg a Ffisioleg\nDatblygu Sgiliau Personol, Proffesiynol ac Academaidd\nYmarfer Proffesiynol mewn Iechyd Cyhoeddus\nMae gan Lefel 4 isafswm o 50 awr o ymarfer (arsylwadol)\nAdsefydlu Swyddogaethol 1\nModdolrwydd Trin Anafiadau\nAdsefydlu Swyddogaethol 2\nYmarfer Seiliedig ar Dystiolaeth\nSeicoleg: Gwella Perfformiad\nFfisioleg Ymarfer Corf Cymhwysol\nMae gan Lefel 5 isafswm o 150 awr o ymarfer/lleoliad.\nAdsefydlu a Rheoli Uwch\nYmarfer Clinigol Integredig Mewn Chwaraeon\nMae gan Lefel 6 isafswm o 200 awr o ymarfer/lleoliad.\nI gael eich derbyn ar ein rhaglen blwyddyn sylfaen, rydym yn gofyn am y canlynol:\n• O leiaf 48-72 pwynt UCAS ar Safon Uwch neu gyfatebol\n• Mae cefndir gwyddoniaeth, mathemateg a chwaraeon o fantais, ond nid yn hanfodol. Os yw myfyrwyr wedi gadael addysg am fwy na 5 mlynedd neu os nad oes ganddynt gefndir gwyddoniaeth, mathemateg neu chwaraeon bydd raid iddynt gyflwyno datganiad personol i dîm y rhaglen hyd yn oed os oes ganddynt y pwyntiau UCAS gofynnol.\nGall ymgeiswyr ymuno â'r rhaglen ar lefelau amrywiol gyda Chydnabod Dysgu Blaenorol (RPL) neu Gydnabod Dysgu Profiadol Blaenorol (RPEL) yn unol â Rheoliadau Cyffredinol y Brifysgol.\nClirio Iechyd Galwedigaethol\nBydd pob ymgeisydd sydd yn llwyddiannus o ran cael cynnig lle ar y rhaglen yn destun cliriad llwyddiannus gan iechyd galwedigaethol oherwydd natur glinigol y gwaith a lleoliadau potensial mewn lleoliad gofal iechyd GIG/arall. Mae hyn hefyd yn cynnwys gofyniad am imiwneiddio perthnasol cyn sicrhau lle. Bydd darparwr iechyd galwedigaethol yn darparu hyn drwy gytundeb lefel gwasanaetha rhwng y brifysgol a’r darparwr.\nFe all fod yn fuddiol ac rydym yn argymell bod myfyrwyr yn dal trwydded yrru lawn y DU a bod ganddynt gar i’w ddefnyddio am y bydd hyn yn eu galluogi i fanteisio i’r eithaf ar gyfleoedd lleoliadau ymarfer tros gyfnod y cwrs.\nCyn ichi dderbyn cynnig o le diamod ar y radd hon bydd gofyn ichi gwblhau gwiriad y Gwasanaeth Datgelu a Gwahardd (GDG) (a elwid gynt yn CRB), fel bod modd gwirio eich addasrwydd i weithio gyda phlant ac oedolion agored i niwed.\nMae'r dulliau asesu yn cwmpasu'r sgiliau sy'n ofynnol ar gyfer myfyriwr graddedig Adsefydlu Anafiadau Chwaraeon. Maent yn cynnwys:\nOSCE (archwiliad clinigol strwythuredig a arsylwyd)\nAr ôl cwblhau'r cwrs hwn, gall graddedigion fynd ymlaen i ddilyn gyrfa yn y meysydd canlynol:\nHunangyflogaeth yn y sector preifat\nPartneriaeth mewn clinig neu bractis sy'n cynnig gwasanaethau ffisiotherapi, adsefydlu chwaraeon / therapi chwaraeon\nGweithio fel ymarferydd gofal iechyd neu les\nYmarfer rolau adsefydlu yn y Lluoedd Arfog\nAstudio PhD neu radd meistr\nMRes Gwyddor Chwaraeon Ymarfer Corff ac Iechyd\n(Cwrs Byr) Cyfweliad Ysgogol


Amodau gwaith cyfiawn a theg – asesiad Llywodraeth y DU | Human Rights Tracker\nAmodau gwaith cyfiawn a theg – asesiad Llywodraeth y DU\nMae Llywodraeth y Deyrnas Unedig wedi gwneud ymrwymiadau i sicrhau amodau teg yn y gwaith, gan gynnwys i daclo aflonyddu rhywiol. Fodd bynnag, hyd yma nid yw wedi gweithredu nifer o fesurau ac nid yw wedi cyflwyno Mesur Cyflogaeth i wneud hynny. Mae bylchau cyflog rhyw ac ethnigrwydd yn culhau, er bod bylchau cyflog yn dal i fodoli. Mae bwlio ac aflonyddu yn y gwaith yn dal yn gyffredin. Mae’r pandemig coronafeirws (COVID-19) wedi achosi problemau o ran sicrhau amodau gwaith diogel ac mae hefyd wedi gwaethygu anghydraddoldebau ar gyfer grwpiau penodol, fel menywod.\nMae’r bwlch cyflog rhwng y rhywiau o ran enillion yr awr ymysg yr holl gyflogeion wedi bod yn lleihau yn y blynyddoedd diweddar, gan sefyll ar 15.5% yn 2020 o gymharu â 18.2% yn 2016. Mae’r bwlch cyflog rhwng y rhywiau ar gyfer cyflogeion llawn amser ar gyfer grwpiau oedran dan 40 oed yn agos at sero, ond mae yn cynyddu’n sylweddol i’r rhai dros 40 oed.\nDengys dadansoddiad o 2019 bod gweithwyr yn y grwpiau ethnig Pacistanaidd, Gwyn a Du Affricanaidd, Bangladeshaidd, a Gwyn a Du Caribïaidd wedi derbyn y cyflog canolraddol isaf yng Nghymru a Lloegr. Fodd bynnag, mae’r bwlch ethnigrwydd ar y cyfan wedi culhau i’r lefel lleiaf ers 2012.\nDangosodd ein hymchwil a gyhoeddwyd yn 2018 fwlch cyflog anabledd cyson, yn sefyll ar 13.1% yn 2016–17.\nMae bwlio ac aflonyddu yn y gweithle yn dal yn digwydd yn eang. Mae rhywfaint o dystiolaeth bod menywod, lleiafrifoedd ethnig, a phobl lesbiaidd, hoyw, deurywiol a thrawsrywiol dan fwy o risg o fwlio neu aflonyddu yn y gweithle na grwpiau eraill. Mae Llywodraeth y Deyrnas Unedig wedi ymrwymo i fesurau i ddiogelu pobl rhag aflonyddu rhywiol.\nCanfu ein hymchwil yn 2018 fod tri chwarter ymatebwyr arolwg wedi profi aflonyddu rhywiol yn y gweithle ac roedd y mwyafrif ohonynt yn fenywod; er nad yn gynrychiolaeth ystadegol, mae’r casgliadau’n rhoi cipolwg ar brofiadau o’r gweithle. Canfu arolwg 2020 Llywodraeth y Deyrnas Unedig fod 29% o ymatebwyr mewn gwaith wedi profi rhyw fath o aflonyddu rhywiol yn eu hamgylchedd gwaith yn ystod y flwyddyn flaenorol.\nCanfu ymchwil ar wahaniaethu cysylltiedig i feichiogrwydd a mamolaeth yn y gwaith o 2016 fod 77% o famau wedi profi o leiaf un profiad gwahaniaethol neu negyddol, ac 11% o famau wedi gorfod gadael eu swyddi.\nMynegwyd pryderon ynghylch methiannau i sicrhau amodau gwaith diogel yn ystod y pandemig, yn cynnwys ar gyfer menywod beichiog, rhai gyda chyflyrau iechyd hirdymor a’r rhai yn gweithio mewn sectorau rheng flaen megis iechyd a gofal cymdeithasol (gweithwyr benywaidd a lleiafrifoedd ethnig yn bennaf) oherwydd prinder ac oedi wrth sicrhau offer amddiffyn personol yn ystod camau cynnar y pandemig. Mae gweithwyr o leiafrifoedd ethnig yn fwy tebygol o weithio mewn galwedigaethau gyda’r niferoedd uchaf o farwolaethau COVID-19.\nMae’r pandemig wedi cael effaith arbennig o negyddol ar amodau gwaith i fenywod, yn cynnwys eu bod yn llai tebygol o gael ychwanegiad at eu henillion os oeddynt ar ffyrlo. Canfu ymchwil i rieni mewn gwaith fod mamau yn fwy tebygol na thadau o gyfuno gwaith cyflogedig gyda gofal plant.\nGolyga diffyg hawliau cyflogaeth sylfaenol, fel tâl salwch, bod nifer o weithwyr economi gig heb ddewis ond dal ati i weithio yn ystod y pandemig, hyd yn oed oes oeddynt yn sâl. Mae pobl ifanc a lleiafrifoedd ethnig wedi u cynrychioli’n ormodol ymysg gweithwyr o’r fath.\nMae Llywodraeth y Deyrnas Unedig wedi gwneud ymrwymiadau i sicrhau amodau gwaith teg. Fodd bynnag, nid yw wedi ymateb yn ffurfiol i’w ymgynghoriadau Cynllun Gwaith Da, gwerthuso ei weithrediad o’i fap ffordd ‘Cydraddoldeb rhyw ar bob cam’, na chyflwyno Mesur Cyflogaeth i weithredu ei ymrwymiadau.\nMae Llywodraeth y Deyrnas Unedig yn ystyried cofrestru i Gonfensiwn 190 y Sefydliad Llafur Rhyngwladol (ILO) ar roi terfyn ar drais ac aflonyddu yn y gwaith.\nDarllenwch fwy am weithredoedd Llywodraethau’r Deyrnas Unedig a Chymru ar amodau teg a chyfiawn yn y gwaith.\nNo related Argymhellion CU found\nAilbennu rhywedd Anabledd Beichiogrwydd a mamolaeth Hil ac ethnigrwydd Rhyw (benywaidd) Tueddfryd rhywiol\nNod 8 - Gwaith Digonol a Thwf Economaidd


Michael D. Jones - Wicipedia\n2 Mawrth 1822\n2 Rhagfyr 1898\ngweinidog yr Efengyl, prifathro coleg\nLlwyd ap Iwan, Mihangel ap Iwan\nGweinidog a phrifathro Coleg y Bala, arloeswr a chenedlaetholwr Cymreig o'r Bala oedd Michael Daniel Jones (2 Mawrth 1822 – 2 Rhagfyr 1898). Mae'n cael ei adnabod yn bennaf am ei gyfraniad i sefydlu'r Wladfa ym Mhatagonia ym 1865. Cymerodd ran mewn ymgyrchoedd gwleidyddol a chymdeithasol, ac roedd ymhlith y cyntaf yn y cyfnod modern i alw am hunanlywodraeth i Gymru.\n2 Y Wladfa\n3 Syniadaeth Michael D. Jones\n3.1 Rhagdybiaeth crefyddol\n3.2 Y Ddeddf Foesol\n3.3 Ymreolaeth o'r pwysigrwydd mwyaf\n3.4 Iaith yn hanfodol i genedligrwydd\n3.5 Dadansoddiad o Imperialaeth\nMichael D. Jones tua 1890\nCafodd Jones ei eni yn nhŷ Yr Hen Gapel yn Llanuwchllyn, yn fab i Michael Jones a Mary Hughes, ble mae cofeb iddo heddiw. Cafodd ei eni ar 2 Mawrth 1822 a'i fedyddio yn yr Hen Gapel ar 1 Ebrill.\nWedi cyfnod yn gweithio fel prentis i ddilledydd yn Wrecsam, aeth i astudio yng Ngholeg Presbyteraidd Caerfyrddin ac yn ddiweddarach yng Ngholeg Highbury yn Llundain.\nTeithiodd i'r Unol Daleithiau America ym 1848 i astudio gwerinlywodraeth, caethwasiaeth a phrofiadau'r Cymry a oedd wedi ymgartrefu yno. Roedd ei chwaer hynaf, Mary Ann, hefyd wedi byw yn nhalaith Ohio ers diwedd 1830au. Cafodd ei ordeinio i'r weinidogaeth yng Nghapel Lawrence Street, Cincinnati, Ohio ym mis Rhagfyr 1848. Bu'n weithgar gyda Chymdeithas y Brython, cymdeithas a sefydlwyd i gynorthwyo ymfudwyr o Gymru. Daeth yn ymwybodol iawn o effaith ymfudo ar iaith, arferion a chrefydd y Cymry ac yn ystod y cyfnod hwnnw y rhoddodd gefnogaeth am y tro cyntaf i'r syniad o sefydlu gwladychfa Gymreig.\nDychwelodd i Gymru yn 1849 a daeth yn weinidog ar Eglwysi Annibynnol Bwlchnewydd a Gibeon yn Sir Gaerfyrddin ym 1850. Penodwyd ef yn brifathro Coleg yr Annibynwyr yn y Bala ym 1855, a hynny fel olynydd i'w dad, Michael Jones. Bu yn y swydd honno hyd nes iddo ymddeol ym 1892.\nBu farw ym Modiwan, ei gartref ar gyrion Y Bala, ar 2 Rhagfyr 1898.\nCafodd Michael D. Jones ei adnabod yn bennaf am ei gyfraniad i sefydlu'r Wladfa ym Mhatagonia. Mynegodd ei gefnogaeth i'r syniad o sefydlu gwladychfa Gymreig am y tro cyntaf pan oedd yn yr Unol Daleithiau yn 1848-49 wedi iddo sylweddoli bod ymfudwyr o Gymru a'u disgynyddion yn mabwysiadu iaith a diwylliant newydd ar draul eu mamiaith a'u traddodiadau Cymreig. Gwelai gysylltiad rhwng hynny ac amddifadu crefydd, ac roedd hynny'n destun pryder iddo. Credai y gellid gwarchod nodweddion diwylliannol y Cymry pe bai rhywle iddynt ymfudo gyda'i gilydd, ond bod hefyd angen i holl agweddau o fywyd cyhoeddus y Wladychfa gael eu cynnal trwy gyfrwng yr iaith Gymraeg. Awgrymodd nifer o leoliadau posibl ar gyfer y Wladfa, gan gynnwys Oregon, Ynys Vancouver a Phalesteina, cyn troi ei sylw at Dde America, cyn cefnogi Patagonia fel lleoliad posibl iddi.\nBu ei gyfraniad yn allweddol i sefydlu'r Wladfa yn 1865, a byddai'r fenter yn siwr o fod wedi methu oni bai am gefnogaeth ariannol ei wraig Anne ac yntau. Arweiniodd yn y pen draw at gyhoeddi Michael D. Jones yn fethdalwr yn 1871.\nEr iddo hyrwyddo'r Wladfa yn y wasg Gymraeg am bum mlynedd ar hugain ar ôl ei sefydlu, unwaith yn unig y bu yno.\nYmfudodd ei feibion Llwyd ap Iwan a Mihangel ap Iwan i Batagonia, a daeth Llwyd yn ffigwr amlwg yn y Wladfa.\nSyniadaeth Michael D. Jones[golygu | golygu cod y dudalen]\nDelwedd o Gasgliad John Thomas, Llyfrgell Genedlaethol Cymru\nRhagdybiaeth crefyddol[golygu | golygu cod y dudalen]\nEr mwyn ceisio gwerthfawrogi arbenigrwydd Michael D. Jones fel meddyliwr gwleidyddol, mae'n rhaid edrych ar y cysylltiadau rhwng gwahanol gymalau ei ddysgeidiaeth. Ni fynegodd ei olygiadau trwy gyfrwng llyfr, ond cymhwysodd hwy at wahanol gwestiynau'r dydd fel yr oeddent yn codi; mae'r Celt, cylchgrawn a fu dan olygyddiaeth Jones, yn ffynhonnell anhepgor i rai sy'n dymuno ymgydnabod â'i athroniaeth. Bu Jones yn gweld ei hunan ym mhopeth a ysgrifennodd fel lladmerydd y weledigaeth Gristnogol, safbwynt y gellid ei ddisgwyl gan brifathro coleg diwinyddol. Credai yn yr hyn a elwir heddiw yn “safbwynt Efengylaidd”. Roedd yn llythrenolwr yn ei agwedd at y Beibl, a chredai fod geiriau'r Beibl, yn yr Hen Destament a'r Newydd i'w cymhwyso'n uniongyrchol at amgylchiadau cyfoes. Er cymaint a ysgrifennodd ar bynciau gwleidyddol, ni choleddodd yr “Efengyl Gymdeithasol”. Nid oedd ganddo gydymdeimlad â'r safbwynt y gellid uniaethu Cristnogaeth yn ddi-amod â gwelliannau moesol neu ddiwygiadau cymdeithasol. Y flaenoriaeth iddo ef oedd achubiaeth bersonol.\nWrth i Jones geisio dadansoddi hanfodion bywyd cymdeithasol, aeth yn syth at benodau cyntaf Llyfr Genesis. Ond llawer amlycach yw ei gred fod ffurflywodraeth yr Eglwys yn rhyw fath o batrwm i strwythur cymdeithasol yn gyffredinol. Daliai Jones athrawiaeth yr Annibynwyr am yr Eglwys ac mae dwy wedd, arwyddocaol iddo ef ar honno: a) sofraniaeth y gynulleidfa unigol tan Grist a'r gred ei bod yn rhydd iddi wrth ymyrraeth gan unrhyw gorff arall, a b) fod yr awdurdod yn gorffwys yng nghorff aelodau'r eglwys, nid mewn unrhyw swyddogion y tu mewn neu'r tu allan iddi. O gymhwyso hyn at y genedl, daliai fod pob cenedl wedi ei bwriadu i fwynhau annibyniaeth a bod yr awdurdod yn gorffwys yng nghorff y dinasyddion. Roedd JOnes yn naturiol yn rhoi pwyslais ar natur eglwys, oherwydd yn y pwnc hwnnw roedd gwreiddyn chwerwder rhyngddo a Dr. John Thomas. Er hynny, nid cysylltiad damweiniol yn ei achos ef oedd hwnnw rhwng trefn eglwys a threfn cymdeithas. Meddai, “Mae cysylltiad glos rhwng ein syniadau ar drefn eglwysig a'n credo wleidyddol...”\nY Ddeddf Foesol[golygu | golygu cod y dudalen]\nTant y mae'n ei daro'n gyson trwy'r blynyddoedd yw mai un ddeddf foesol sydd. Gwrthodai'r ddysgeidiaeth fod un rheol ar gyfer unigolion yn eu bywyd preifat, a rheol wahanol iddynt yn eu bywyd cyhoeddus. Yr un safonau moesol sy'n clymu unigolion a chenhedloedd. Wrth iddo ddatblygu'r thema hon yn ei ysgrifau y gwelir gliriaf ei ddibyniaeth ar oraclau proffwydi'r Hen Destament yn erbyn Israel. Un o ganlyniadau cymryd y safbwynt hwn oedd condemnio deddfau seneddol nad oeddent yn parchu'r deddf foesol – fel deddfau gorfodaeth Iwerddon. “Nid cyfraith”, meddai, “yw sylfaen moesoldeb, ond dylai moesau pawb fod wedi eu sylfaenu ar foesoldeb tragwyddol a digyfnewid, ac nid ar gyfreithiau y gellir eu newid yn ôl mympwyon dynion.”\nCanlyniad arall yr argyhoeddiad hwn oedd ei ymosodiadau niferus ar y rhagrith oedd yn gwreiddiol yn y gred fod moesoldeb cyhoeddus yn wahanol i foesoldeb preifat. “Mae gan y Seison ddwy reol bywyd, un i bersonau unigol, ac un arall hollol wahanol i'r Llywodraeth.” ... Yr un ymateb sydd ganddo i'r cynnwrf poblogaidd ynglŷn ag erchyllterau Sion y Rhwygwr (Jack the Ripper) ym 1888. Beth yw'r gwahaniaeth moesol rhwng erchyllterau Sion y Rhwygwr yn Llundain a thrais y llywodraeth yn Iwerddon? ... Na! - i Jones yn y Beibl “un rheol o foesoldeb” sydd i genhedloedd ac unigolion ac y mae'r Deg Gorchymyn i'w cymhwyso at genhedloedd hefyd.\nYmreolaeth o'r pwysigrwydd mwyaf[golygu | golygu cod y dudalen]\nMae Cymru'n genedl. Treuliodd Jones ei oes i geisio dyfnhau ymwybyddiaeth genedlaethol ymhlith y Cymry. Dyma'r hyn a ysgogai ei lafur mawr gyda'r Wladfa yn Ariannin. A dyma hefyd y gwahaniaeth mawr rhyngddo a radicaliaid o ysgol David Rees, Lanelli, S.R., a J.R. Daw'r pwynt yn amlwg yn oerfelgarwch Jones at Henry Richard. Yn wir, cyn gynhared â 1884 roedd yn dal mai dysgeidiaeth Richard oedd y dylai'r Cymry “daflu ymaith bob gwahaniaeth”, ac “ymdoddi i John Bull” am “nad oes gan y Cymro yn awr ddim achos cwyno.”'\nEi gyfraniad personol arbennig i'r drafodaeth wleidyddol yng Nghymru oedd mynnu rhoi ymreolaeth yn gyntaf. Yn wir, roedd ysgrifenwyr Y Celt yn brolio'r papur am roi lle amlwg i ymreolaeth. Fel y dywedodd Jones “Mae y Celt o'r dechrau wedi gosod lle amlwg i faner Ymreolaeth, ac yn neilltuol ymreolaeth i Gymru”. Y gwir yw, nad oes bron sôn o gwbl am y pwnc yng nghyfnod S.R. fel y golygydd oherwydd nid oedd y mater o ddiddordeb iddo ef. Ond pan ddaeth Pan Jones, awdur cofiant enwog Jones, yn olygydd ym 1881, esboniwyd polisi'r Celt mewn datganiad sy'n “llawenychu fod y Sais balch teyrngarol o'r diwedd wedi cydnabod yn gyhoeddus y priodoldeb o ganiatáu deddfwriaeth neilltuol i Gymry” ac ychwanega, “Nid oes ond un sefyllfa a all fod yn well na hyn, sef cael llywodraeth Gartrefol i Gymru – eu Deddfwrfa eu hunain i'r Cymry, yn yr Undeb Prydeinig.” '\nPwyslais arbennig Jones oedd fod yn rhaid rhoi ymreolaeth i Gymru ar frig y rhaglen wleidyddol. Wrth ddadlau tros yr argyhoeddiad hwn ym 1887, awgrymodd Jones pa ddylanwadau a'i creodd... “Athrawiaeth Kossuth, cenedlgarwr mawr Hwngari, oedd, hawl pob cenedl i reoli ei hunan.”\nWrth i'r 1880au fynd ymlaen, ai Jones yn fwy diamynedd gyda'r dadlau yng Nghymru ynglŷn â pha fesurau y dylid eu rhoi ar flaen y rhaglen wleidyddol. Iddo ef, roedd rhaid mynd at wreiddyn y mater, credai mai ffolineb oedd cynnal ymgyrchoedd yn galw am deddfau unigol ar y Tir, y Ddirwest, y Ddegwm, neu Addysg, heb herio cynsail gwaelodol y drefn wleidyddol; sef fod gan Loegr hawl foesol i ddeddf tros Gymru. Roedd yn bur bigog ynglŷn â'r ffordd roedd datgysylltiad yn cael ei wneud yn brif bwnc. Ymosododd yn chwyrn ar y Rhyddfrydwyr a gyfarfu yn y Rhyl yn nechrau 1887 a chynllunio i roi blaenoriaeth i'r pwnc hwnnw.\nIaith yn hanfodol i genedligrwydd[golygu | golygu cod y dudalen]\nRoedd y frwydr am Ymreolaeth yn llawer mwy i Jones na moddion i hwyluso llywodraeth neu i leddfu cwynion pobl un gornel o Brydain. Roedd a wnelo hi â bywyd, diwylliant, a grymuster moesol cymdeithas hanesyddol. Roedd yn ymwneud hefyd â gwareiddio a disgyblu grym oherwydd roedd gan Jones ymwybod byw iawn â'r llanast a'r tristwch y mae'r byd wedi eu ddioddef trwy'r canrifoedd o ganlyniad i gamddefnyddio grym.\nMae'n ofalus iawn i ymwrthod ag unrhyw awgrym mai endid hilyddol yw cenedl. Mae gwreiddiol llawer Cymro yn Lloegr ac y mae'r elfen Geltaidd yn rhan nid dibwys o waddol Lloegr hithau. Ynghanol yr holl bethau llymion a ddywedodd am Saeson, y mae'n ofalus iawn i esbonio at bwy'n union y mae'n anelu – fel arfer, at y “pendefigion”, y dosbarth llywodraethol. Un o brif gynheiliaid cenedligrwydd yn ei olwg yw iaith. Ysgrifennodd lawer ar y pwnc, ac y mae'n ddiddorol gynifer o'i sylwadau sy'n cael eu datblygu gan Emrys ap Iwan.\nAc felly ni flinai bwyso ar ei ddilynwyr ddefnyddio'r Gymraeg ymhob man posibl – yn eu cartrefi, yn eu siopau, ar arwyddion cyhoeddus, yn yr ysgolion ac yn y Cynghorau Sir. A'i'n neilltuol flin wrth weld pobl yn bradychu'r iaith. Er edmygu'r gweithgarwch mawr oedd ynglŷn â'r Eisteddfod Genedlaethol, teimlai fod Eisteddfod Bangor “yn eithafol o Seisnig a bod Sais a bonedd-addoliad cyfoglyd yn yr hyrwyddwyr.” Roedd yn ddig iawn wrth Gymdeithas yr Iaith [nid yr un mudiad a sefydlwyd yn yr 1960au] am ddadlau y gellid dysgu Saesneg yn gynt trwy gyfrwng y Gymraeg. Roedd am i'r Gymdeithas yn hytrach ymroi ati i sicrhau statws cyflawn i'r iaith ymhob cylch. Ac, wrth gwrs, roedd y bobl ymhlith y Methodistiaid Calfinaidd a'r Annibynwyr, a oedd wrthi'n codi capeli Saesneg yn dod yn drwm o dan yr ordd. A chyhuddai Weinidogion o alltudio'r iaith oddi ar eu haelwydydd a'u gwragedd yn cychwyn dosbarthiadau Saesneg yn yr Ysgol Sul.\nDadansoddiad o Imperialaeth[golygu | golygu cod y dudalen]\nAgwedd arall ar genedlaetholdeb radical Jones oedd ei feirniadu llym ar imperialaeth a'r effaith a gafodd ar genhedloedd gorchfygedig. Wrth drafod y pynciau hyn mae ar ei fwyaf llym a digymrodedd. Ac roedd gofyn cryn ddewrder i gyhoeddi golygiadau mor feirniadol pan oedd imperialaeth Lloegr yn cyrraedd ei phenllanw a'r Cymry hwythau'n penfeddwi ar ogoniannau'r ymerodraeth na fentrau'r haul fachludo arni.\nBu'n draddodiad ymhlith Protestaniaid i ddeall y cyfeiriadur Beiblaidd at “Babilon Fawr” fel proffwydoliaethau yn erbyn Eglwys Rufain. Gwrthododd Jones yr esboniad hwn. “Wrth Babilon Fawr y deallaf fi, llywodraeth unbenaethol a phendefigol yn ei gwahanol agweddau, wedi ei seilio ar drais a gormes y drefn filwrol.” O gymryd y safbwynt hwn, gwêl y datganiadau ffyrnig yn y Beibl yn erbyn Babilon, fel geiriau i'w cymhwyso at y frwydr fodern yn erbyn imperialaeth.\nRoedd Jones yn pwysleisio fod yn rhaid i wlad rydd ddefnyddio “grym i osod troseddau i law”. Mae'n amhosib i gymdeithas ffynnu mewn anhrefn a dylai dinasyddion cyfrifol fod yn deyrngar i'w llywodraeth oherwydd y “gormeswyr gwaethaf o bawb yw dynion dilywodraeth”. Y drychineb yw fod awenau llywodraeth yn disgyn i ddwylo pobl ormesol. Roedd yn arwyddocaol fod y Diafol wedi ceisio temtio Iesu Grist trwy gynnig teyrnasoedd y ddaear iddo oherwydd y “Diafol bia bob llywodraeth ag sydd wedi ei seilio ar ormes a thywallt gwaed.” A gwrthododd Iesu ddefnyddio trais a rhyfel i sefydlu ei deyrnas. O ganlyniad, mae polisi'r Ellmyn yr Affrica am y pegwn â dysgeidiaeth Iesu, yn ymestyn eu dylanwad trwy'r “fwled a'r Beibl” gan honni eu bod yn lledaenu Cristnogaeth. Ac nid yw gweithredoedd llywodraeth Lloegr yn Affrica fymryn gwell chwaith.\nCredai fod imperialaeth yn ei hanfod yn anfoesol ac nid yw'n rhyfedd ei bod yn esgor ar bob math o ddrygioni, oherwydd, “os yw ymreolaeth yn dda i Loegr, gellid meddwl fod yr un peth yn llesol i bob gwlad.” Mae Jones yn glir yn ei feddwl beth yw'r egwyddor foesol sylfaenol yn y cyswllt hon: “Credaf finnau fod gwirionedd yn ddigyfnewid fel y Duwdod, ym mhob lle ac amser, ac mai cyfiawnder yw i bob cenedl gael llywodraethu ei hunan. Mae gwneud caethion darostyngedig o genhedloedd yn drosedd yn erbyn dynoliaeth, fel gwneud caethion o bersonau, a chredaf mai llywodraeth oresgynnol yw Babilon Fawr y Beibl, gyda'r hon y puteiniodd holl frenhinoedd y ddaear...” Felly, yn enw moesoldeb, dynoliaeth ac addysg y Beibl, nid oes gan y Cymry ddewis ond gwrthwynebu imperialaeth hyd eithaf eu gallu; dyna oedd cri Jones.\nEvan Pan Jones, Cofiant Michael D. Jones (1903).\nDafydd Tudur, 'The Life, Thought and Work of Michael Daniel Jones (1822-1898)', Traethawd PhD Prifysgol Cymru, Bangor, 2006.\nE. Wyn James a Bill Jones (gol.) Michael D. Jones a'i Wladfa Gymreig (Llanrwst: Gwasg Carreg Gwalch, 2009). Ysgrifau.\nE. Wyn James, ‘Michael D. Jones and His Visit to Patagonia in 1882’, yn Los Galeses en la Patagonia V, gol. Fernando Coronato & Marcelo Gavirati (Porth Madryn, Chubut, Ariannin: Asociación Punta Cuevas, Asociación Cultural Galesa de Puerto Madryn & Centro de Estudios Históricos y Sociales de Puerto Madryn, 2012). ISBN 978-987-24577-3-0. Yn Sbaeneg ac yn Saesneg.\nE. Wyn James, ‘Breuddwyd Patagonaidd Michael D. Jones a'i Ymweliad â'r Wladfa yn 1882’, https://www.youtube.com/watch?v=j5dFUyYOicY&feature=youtu.be Papur yng nghynhadledd ‘Cymru a Phatagonia: 150 o Flynyddoedd o Etifeddiaeth’ ym Mhrifysgol Aberystwyth, 6 Mehefin 2015.\n↑ IGI Individual Record - Michael Daniel Jones. familysearch.org.\n↑ Cyfrifiad 1881 - Bodiwan, Llanycil, Merioneth. familysearch.org.\n↑ Delwedd o Gasgliad John Thomas. Llyfrgell Genedlaethol Cymru.\nWedi dod o "https://cy.wikipedia.org/w/index.php?title=Michael_D._Jones&oldid=11038457"\nNewidiwyd y dudalen hon ddiwethaf ar 29 Mawrth 2022, am 11:10.


Astudiaethau Ffilm a Llenyddiaeth Saesneg Israddedig - Mynediad: Medi 2022/23 & Medi 2023/24\nBydd myfyrwyr sydd eisiau astudio cyfuniad o Astudiaethau Ffilm a Llenyddiaeth Saesneg yn datblygu sgiliau a thechnegau i gynhyrchu deunydd clywedol yn ogystal â sgiliau allweddol hanfodol yn llawer o'r diwydiannau creadigol. Byddwch yn astudio amrywiaeth o lenyddiaeth o'r Oesoedd Canol i'r cyfoes, wrth ddatblygu eich diddordebau unigol. Bydd y cwrs hwn yn rhoi dealltwriaeth gadarn i chi o sgiliau damcaniaethol, technegol ac ymarferol gan eich gwneud yn weithiwr proffesiynol deniadol yn y meysydd hyn.\nYn ganolog i'r radd drawsddisgyblaethol hon mae datblygu eich dealltwriaeth a'ch ymwybyddiaeth o bosibiliadau cyfoethog ffilm a llenyddiaeth wrth eu rhoi mewn deialog. Rydym yn eich helpu i ehangu eich dull o astudio'r ddwy ffurf trwy eu gosod mewn gwahanol fframweithiau hanesyddol a damcaniaethol.\nMae gennym gysylltiadau rhagorol â busnesau lleol yn y sector creadigol.\nMae gan yr Ysgol adeilad pwrpasol ar gyfer astudiaethau’r cyfryngau a chynhyrchu, gydag ystafelloedd golygu ac offer cynhyrchu ar gael i fyfyrwyr.\nMae ein haddysgu wedi ei seilio ar ein gwaith ymchwil. Ymysg y 10 uchaf yn y DU am ddwyster ymchwil (REF 2014).\nCysylltiadau agos â Pontio, Canolfan Gelfyddydau'r Brifysgol, theatrau lleol, grwpiau barddoniaeth a chymdeithasau myfyrwyr bywiog - yn cynnwys ein Cymdeithas Ddrama Saesneg Bangor (BEDS).\nBydd gan bob un o'r modiwlau rydych wedi eu dewis oddeutu 2-3 awr o ddysgu wyneb yn wyneb bob wythnos. Mae addysgu fel rheol ar ffurf seminarau bach, darlithoedd a gweithdai, lle cewch gyfle i gwrdd â'ch cyd-fyfyrwyr ac ymwneud â nhw. Mae amgylcheddau dysgu rhithiol, fel Blackboard, yn ychwanegu at amser seminarau a darlithoedd hefyd, ac rydym yn cynnig mynediad at ystod o adnoddau digidol i gefnogi'ch dysgu. Gall dulliau asesu fod ar ffurf gwaith cwrs ysgrifenedig, arholiadau i’w sefyll gartref, yn ogystal â chyflwyniadau llafar.\nYn ogystal â'r hyn sy'n digwydd yn yr ystafell ddosbarth, mae yna lawer o gyfleoedd cyffrous i chi roi hwb i'ch sgiliau a'ch gwybodaeth. Rydym yn cynnal teithiau theatr, yn dangos ffilmiau, ymweld ag orielau’n rheolaidd, a phob mis mae cyfle i glywed ysgrifenwyr creadigol gwadd. Mae Bangor hefyd yn cynnal y FilmSoc a’r LitSoc, ein cymdeithasau myfyrwyr sy'n cael eu rhedeg gan fyfyrwyr sy'n angerddol am ffilmiau a llenyddiaethau, sydd gyda'i gilydd yn cynnal amrywiaeth o ddigwyddiadau diwylliannol a chymdeithasol.\nLefel A (Iaith Saesneg / Llenyddiaeth Saesneg / Saesneg yn cael ei ffafrio ond ddim yn hanfodol)\nDiploma'r Fagloriaeth Ryngwladol Diploma (gan gynnwys gradd H5 mewn Iaith Saesneg neu Llenyddiaeth Saesneg)\nCenedlaethol/Estynedig BTEC a Diploma Technegol Estynedig Caergrawnt: MMP-DMM\nAr radd mewn Astudiaethau Ffilm a Llenyddiaeth Saesneg, byddwch yn dysgu sut i ddehongli a dadansoddi ffilm a llenyddiaeth yn feirniadol, datblygu meddwl ac ysgrifennu beirniadol a dadansoddol, a mireinio lefel uchel o sgiliau trosglwyddadwy, gan gynnwys mewn cyfathrebu rhyngbersonol, gwaith grŵp, datrys problemau'n greadigol, gwaith tîm, cyflwyno ac ymchwilio.\nYmhlith y swyddi a’r sectorau sy'n uniongyrchol gysylltiedig â'r radd hon mae ysgrifennu a golygu ysgolheigaidd, cysylltiadau cyhoeddus, y gyfraith, ysgrifennu copi, newyddiaduraeth, cyfryngau newydd ac addysgu mewn ysgolion uwchradd, yn ogystal ag ymgynghoriaeth addysg, hysbysebu a marchnata, a llyfrgellyddiaeth. Mae ein myfyrwyr hefyd yn cychwyn ar astudio a hyfforddi ôl-raddedig mewn Astudiaethau Ffilm, Llenyddiaeth Saesneg a disgyblaethau cysylltiedig, er mwyn hyfforddi fel ymchwilwyr a darlithwyr mewn addysg uwch.


Stryd Solar Light 15W Socreat Solar Nighthawk Gweithgynhyrchwyr a Chyflenwyr Golau - China Factory - Socreat Electroneg\nStryd Solar Light 15W Socreat Solar Nighthawk Light\nbatri lithiwm: 170WH / 12.8v\nfflwcs luminous: 1800-2100lm\nDefnydd: Garden, Street, Park, Lot Parcio\nLight Solar: Garden Light\nStryd Solar Light: All in One Solar Street Light\nLED Street Light Solar: Wireless Solar Street Light\nsensor Cynnig rheoli pŵer gwaith o LED Gyda'r synhwyrydd cynnig is-goch, bydd y golau dim allan yn gweithio yn awtomatig ar bŵer 30% pan nad oes neb yn pasio heibio. Pan fydd cerddwyr neu gerbyd pasio drwy, bydd y synhwyrydd yn canfod cynnig a bydd y golau ysgafnhau'r fyny i weithio yn bŵer o 100%. modd gweithio o'r fath yn arbed ynni ac yn ymestyn amser gweithio.\nPennu golau stryd LED:\n1. Yr holl dai alwminiwm ar gyfer y dissipating gwres, yn ymestyn yn fawr hyd oes ffynhonnell golau.\n2. Am ddim o lwch a dŵr, sy'n addas ar gyfer yr awyr agored.\n3. Proseswyd trwy beintio triniaeth a ocsideiddio anodic, cadarn a cyrydiad gwrthsefyll.\n4. Gwrth-ddŵr: IP65\n5. Gosod Hyblyg a chyfleus, yn cael ei defnyddio'n eang mewn Street, priffyrdd lleoedd eraill.\n6. Uchel Power, lwmen uchel, o ansawdd uchel\n7. Arbed 80% yn fwy o ynni o gymharu â gosodiadau goleuo traddodiadol\nA: Oes, rydym yn cynhyrchu goleuadau LED stryd.\n2. Sut mae eich ffatri yn ei wneud o ran rheoli ansawdd?\nMae ansawdd yn flaenoriaeth. pobl Nongbang bob amser yn rhoi pwys mawr ar ansawdd rheoli o'r iawn\ndechrau i'r diwedd un. Mae ein ffatri wedi ennill CE, ROHS, TUV dilysu.\n4. Ble mae eich ffatri lleoli? Sut alla i ymweld yno?\nA: Mae ein Ffatri wedi ei leoli yn Gushu, Bao'an ardal o Shenzhen, sydd yn electroneg ganolfan gweithgynhyrchu o China. Gushu dim ond 2 orsaf metro ffwrdd o Shenzhen maes awyr, mae'n gyfleus ar gyfer eich visiting.So, os oes gennych ddiddordeb mewn LED, peidiwch ag oedi i ymweld â ni, croeso cynnes!\n5. C: A allaf gael rhai samplau?\nA: Oes, gallwn gynnig y sampl i chi yn ôl eich gofynion mewn wythnos.\nSocreat Electroneg yn un o Tsieina gwneuthurwyr goleuadau awyr agored eraill gorau a chyflenwyr, offer gyda solar 15W golau stryd da socreat brosiect golau Nighthawk solar, croeso i cynnyrch cyfanwerthu oddi wrth ein ffatri.\nHot Tags: solar golau stryd 15W socreat golau Nighthawk solar, Tsieina, gweithgynhyrchwyr, cyflenwyr, ffatri, prosiect\nFfordd Smart Solar Moon Light gyda Solar Panel Angle...\nDim Cable Hawdd 50W Cynnal a Chadw All In One Integr...\nSystem Goleuadau 30W Unigryw Integreiddio â Motion S...\n8W Golau Stryd Solar All-in-One gyda Synhwyrydd Cynnig\n20W 210lm/w deallus integredig haul LED stryd ysgafn...


Sut ydw i’n gweld y cyfarwyddyd sgorio ar gyfer fy aseiniad? | Canllaw Myfyrwyr Canvas | Canvas Guides (Welsh)\nCanvas Guides (Welsh)Canllawiau CanvasCanllaw Myfyrwyr Canvas AseiniadauSut ydw i’n gweld y cyfarwyddyd sgorio ar gyfer fy aseiniad?\nEfallai y bydd eich addysgwr yn cynnwys cyfarwyddyd sgorio fel rhan o'ch trafodaeth. Set o feini prawf y bydd eich addysgwr yn eu defnyddio i raddio eich aseiniad yw Cyfarwyddyd Sgorio. Cyn cyflwyno eich aseiniad, gallwch ddefnyddio'r Cyfarwyddyd Sgorio i werthuso eich gwaith eich hun a gwneud yn siŵr bod eich aseiniad yn bodloni gofynion eich addysgwr.\nGallwch weld canlyniadau cyfarwyddyd sgorio ar gyfer aseiniad wedi'i raddio yn y dudalen Graddau neu o'r dudalen manylion aseiniad.\nNi fydd gan bob aseiniad gyfarwyddyd sgorio.\nMae modd gweld cyfarwyddiadau sgorio aseiniadau adnodd allanol yn y dudalen manylion cyflwyniad, cyn neu ar ôl cyflwyno'r aseiniad.\nOs ydy’r aseiniad rydych chi’n edrych arno yn ymddangos yn wahanol, efallai bod eich aseiniad yn defnyddio’r nodwedd Gwelliannau Aseiniad. Gweler y canllaw hwn am ragor o wybodaeth.\nCliciwch enw aseiniad.\nMae cyfarwyddiadau sgorio aseiniadau i'w gweld o dan gyfarwyddiadau'r aseiniad.\nMae'r cyfarwyddyd sgorio yn cynnwys meini prawf , lefel sgôr , a gwerthoedd pwynt llawn . Gall meini prawf cyfarwyddyd sgorio gynnwys hyd at bum lefel sgôr wahanol a gwerthoedd pwynt unigol.\nNodyn: Yn dibynnu ar y ffordd y mae eich addysgwr wedi gosod y cyfarwyddyd sgorio, mae’n bosib y bydd yn cynnwys gwerthoedd pwynt. Os nad yw'r cyfarwyddyd sgorio yn cynnwys gwerthoedd pwynt efallai y bydd eich addysgwr yn dal i'w ddefnyddio ar gyfer rhoi adborth ar eich aseiniad.\nEfallai y bydd meini prawf yn cynnwys disgrifiad .\nEfallai y bydd y cyfarwyddyd sgorio hefyd yn cynnwys deilliant sy’n gysylltiedig â'r cwrs . Mae deilliannau’n cael eu nodi gan faner fach, ac maent yn cael eu defnyddio i asesu’r nodwedd meistroli dysgu mewn cwrs. Mae'r deilliant yn dangos hefyd beth yw trothwy'r deilliant, neu nifer y pwyntiau y mae’n rhaid i chi eu cael i fodloni disgwyliadau. Gall eich addysgwr ganiatáu i chi weld canlyniadau'r deilliannau yng ngraddau eich cwrs.\nBlaenorol: Sut ydw i’n defnyddio DocViewer mewn aseiniadau Canvas fel myfyriwr?\nNesaf: Sut ydw i’n gweld sylwadau adborth gydag anodiadau gan fy addysgwr yn uniongyrchol yn yr asesiad rydw i wedi'i gyflwyno?


Iwerddon yn dechrau’r cam cyntaf o lacio’r cyfyngiadau – Golwg360\nIwerddon yn dechrau’r cam cyntaf o lacio’r cyfyngiadau\n18 Mai 2020 am 12:48 Diweddarwyd am 14:50\nMae Gweinidog Iechyd Iwerddon, Simon Harris wedi dweud ei fod yn falch ond yn nerfus wrth i Iwerddon gymryd ei chamau cyntaf i lacio’r cyfyngiadau yn sgil y coronafeirws.\nFel rhan o’r camau cyntaf heddiw, (dydd Llun, Mai 18) mae rhai siopau’n ailagor a gwaith yn yr awyr agored yn ailddechrau.\nGellir chwarae chwaraeon fel golff a thenis unwaith eto\ngall gweithwyr adeiladu, a garddwyr fynd yn ôl i’w gwaith\nbydd canolfannau garddio, storfeydd, marchnadoedd ffermwyr, ac optegwyr hefyd yn ailagor.\nBydd pobl yn gallu cyfarfod mewn grwpiau o bedwar mewn lleoliadau awyr agored cyn belled â’u bod yn ymbellhau’n gymdeithasol.\nGan mai dyma’r cam cyntaf un, mae pobl wedi cael eu hannog i wisgo gorchuddion wyneb wrth ddefnyddio trafnidiaeth gyhoeddus brysur neu mewn mannau caeedig dan do fel siopau.\n“Rwy’n falch ein bod wedi cyrraedd y pwynt yma oherwydd ymdrechion anhygoel pobl Iwerddon i atal y firws,” meddai Simon Harris wrth Radio RTE.\n“Rwy’n nerfus gan nad yw’r firws wedi mynd yn gyfan gwbl ac mae ‘na bobl yn ein gwlad sydd yn dal yn mynd yn sâl iawn ac yn marw bob dydd.\n“Mae angen i ni i gyd wynebu’r wythnosau nesaf gan ddangos, mae’n debyg, synnwyr cyffredin.\n“Dyw’r ffaith fod rhywle ar agor ddim yn golygu bod yn rhaid i ni fynd.\n“Gan fod rhywle ar agor mae’n bwysicach fyth ein bod yn cadw pellter cymdeithasol, golchi ein dwylo a pheidio pesychu wrth ymyl pobl eraill, ac aros adref – heblaw am yr amgylchiadau sy’n cael eu hamlinellu.\n“Os ydyn ni’n gwneud y tair wythnos nesaf yn iawn, fe fyddwn ni fel gwlad yn dod o hyd i ffordd o fyw’n ddiogel ochr yn ochr â’r firws.”


Y Gronfa Cadernid Economaidd – dysgwch a yw eich busnes yn gymwys i gael cymorth gan y trydydd cam | LLYW.CYMRU\n“Bydd y broses ymgeisio yn agor yn ystod yr wythnos sy’n dechrau ar 26 Hydref. Byddaf hefyd yn rhoi rhagor o wybodaeth am sut y gall busnesau yr effeithir arnyn nhw gan gyfyngiadau lleol gael mynediad ar y £60 miliwn rydyn ni wedi ei glustnodi at y diben hwn maes o law.\nBydd microfusnesau (sy’n cyflogi rhwng 1 a 9 o bobl) yn gallu gwneud cais am hyd at £10,000, ar yr amod eu bod yn buddsoddi o leiaf 10% o’r swm maen nhw’n ei dderbyn o’u harian eu hunain.\nBydd busnesau bach a chanolig (sy’n cyflogi rhwng 10 a 249 o bobl) yn gallu gwneud cais am hyd at £150,000, ar y amod eu bod yn buddsoddi o leiaf 10% o’r swm hwn o’u harian eu hunain os ydyn nhw’n fusnes bach (1 i 49 aelod o staff ) ac o leiaf 20% os ydyn nhw’n fusnes canolig (50 i 249).\nBydd busnesau mawr (sy’n cyflogi dros 250 o bobl) yn gallu gwneud cais am hyd at £200,000, ar yr amod eu bod yn buddsoddi o leiaf 50% o’r swm hwn o’u harian eu hunain.\nMae’r Gwiriwr Cymhwysedd ar gyfer y rhan hon o’r gronfa ar gael yma.


Hanes Bywyd Thomas Williams, Capelulo/Cyflwyniad - Wicidestun\nHanes Bywyd Thomas Williams, Capelulo/Cyflwyniad\n← Hanes Bywyd Thomas Williams, Capelulo Hanes Bywyd Thomas Williams, Capelulo\ngan Thomas Williams, Capelulo Ieuenctid →\nY MAE llawer o ffyrdd gan ddynion i wneuthur eu hunain yn hynod yn y byd; ond nid ydyw pob. math o hynodrwydd i genfigenu wrtho. Y mae y gwrthddrych y sonir am dano yn nhu dalenau y llyfr hwn yn uu o'r rhai rhyfeddaf a hynotaf a fu yn y byd erioed, a chymeryd ei holl fuchedd o'r dechreu hyd yma dan sylw. Buasai yn anhawdd genym, gredu fod yn bosibl i ddyn fyned i'r fatha ddyfnderoedd o drueni wrth ddilyn ei chwantau, oni buasai ini glywed y peth o'i enau ef ei hun. Y mae yr hanes yn debycach i ffug-chwedl nag i wirionedd ar lawer o gyfrifon; eto yr ydis yn gorfod creda mai gwir ydyw; oblegid na fedd y cyfaddefwr ddigon o fedr i ddyfeisio y fath ddarlun didor a chyson o ddrygioni, ac nid ydyw y peth ye elw nac yn anrhydedd iddo. Y mae y ffeithiau yn dyfod y naill ar ol y llall i glymu yn eu gilydd. Y mae y gweithredydd wedi bod drostynt ganoedd o weithiau yn nghlyw ei gyfeillion a'i gymydogion, ae y mae wedi eu hadrodd bob amser yr un fath. Efallai, y dywed rhywrai na ddylasid dodi y fath gasgliad o bethau rhyfedd wrth eu gilydd. Gan mai ysgrifenu hanes bywyd yr oeddid, yr ydyni ni yn barnu yn ostyngiedig y dylasid; a phe byddai hanes bywydau dynion yn cael eu hysgrifenu gyda mwy o onestrwydd, y byddai hyny yn llawer gwell i'r oesau a ddeuant na'r dull a gymerir. Gwnai y meddwl y byddai hanes holl gampau drygionus ac ysgeler dyn ar gof a chadw, i lawer un edrych pa fath lwybrau a wnelai i'w draed, wrth fyned drwy y byd; ond y mae y dull darnguddiadol a gymerir gyda hanes bywydau dynion, yn gyffredin, sef, peidio coffa ond yr hyn fydd yn anrhydedd iddynt, yn peri i amryw fod yn hollol ddiofal pa fath fywyd fyddant byw; oblegid y maent yn gwybod y bydd rhyw rai yn ddigon gofalus am eu coffadwriaeth fel na cheiff dim ond y da ei gyhoeddi. Y mae y Bibl yn rhoi y da a'r drwg am bob un yr ysgrifenai; heb hyny nid oes fodd cael allan y gwirionedd; ac nid ydyw coffa am y drygedd ond yn peri i'r daioni fod yn fwy dysglaer a llewyrchus. Y mae dangos y dyfnder y mae dyn wedi bod ynddo, mewn halogrwydd a thrueni, yn dangos mawredd y drugaredd a'i hachubodd; ac yn ei osod yntau dan rwymau parhaus yn ngolwg pob un i fod yn ddiolchgar am ei waredigaeth. Nid ydyw yn gweddu i rai a gafwyd yn isel iawn mewn pechadurusrwydd siarad yn uchel am y gweddill o'u hoes; gan nad beth fyddo eu rhinweddau ar ol eu galw o dywyllwch i oleuni ; oblegid y mae ganddynt hwy fwy o waith nag a allant gyflawni mewn amser byr i ddyfod i'r marc yr oedd ereill yn cychwyn oddiwrtho pan oeddynt hwy yn y ffos. Gormod o waith iddyn fyddo wedi bod dros ei ben am flyneddau mewn halogrwydd fydd enill digon o ragoroldeb yn fuan i'w osod ef mewn sefyllfa y gall lefaru yn hyf gyda golwg ar gyflyrau ereill. Dylai yn hytrach rodio yn alarus dros y gweddill o'i ddyddiau , a diolch am i'w gymydogion gymeryd sylw o hono; ac uwchlaw y cwbl am i'r Arglwydd gymeryd trugaredd arno, a rhoddi iddo le yn ei dy, ac enw yn mhlith ei bobl.\nY mae y Gymdeithas lwyrymataliol wedi ateb dyben goruchel yo amgylchiadau Tomos Williams, megis y gwelir yn amlwg. Bu iddo ef yn ymgeledd i'w godi ar ei draed fel creadur rhesymol i gychwyn ar lwybrau rhinwedd; ac er ei gynorthwyo i enill ymddiriedaeth y rhai a'i hadwaenent; canys yr oedd efe cyn myned yn llwyrymataliwr wedi myned tu allan i bob cylch yn y wladwriaeth; ac wedi ffurfio cylch iddo ei hun nad oes neb yn fynych yn troi yn ei gyffelyb; a'r cwbl oll er porthi angerddoldeb y chwantau ynfyd a niweidiol oedd ynddo. Wrth edrych dros yr hanes y mae yn drueni meddwl i amser dyn gael ei dreulio nid mor ddiwerth ond mor lygredig. Cafodd ei gychwyn allan heb addysg dymorol nac ysbrydol, mewn teulu tylawd; yr oedd yn rhyhwyr ei gael o'r ffordd. Ni chafodd gelfyddyd i'w dilyn; ond yr oedd ei gychwyniad allan yn arwain i segurdod ac i bethau gwaeth. Nid oedd ryfedd i'r Iuddewon ddyweud mai yr un peth oedd magu plentyn heb grefft a'i fagu yn lleidr. Pa swydd salach a allasai plentyn yn ei oed ef gael na dal penau ceffylau boneddigion, fel y geilw efe y rhai oedd yn dyfod i Lanrwst, y pryd hwnw; a gwneuthur man negesenau ar hyd y dref yr oedd hyny yn ei arwain yn union i ymofyn am ryw swydd segur; megis, glanhau esgidiau a chael myned yn ostler neu yn farchogwr; gan ei ddwyn ar unwaith i safn profedigaeth nad oes prin un o gant heb fyned yn ysglyfaeth iddi. Dyma y dosbarth tebycaf i anifeiliaid a drinir, ac a yrir ganddynt, ag sydd i'w gael yn yr holl fyd adnabyddus. Y maent yn dechreu eu gyrfa mewn twyll, ac yn ei threulio allan , yn gyffredin , mewn meddwdod. Y mae yn drueni gweled cynifer o ddynion mewn gwlad efengyl, yn treulio eu hoes o gwmpas y prif westai (inns, ac ar benau cerbydau, a phethau byd arall mor ddyeithr iddynt a phe byddent yn Hotentots. Yr ydym ni yn son am y dosbarth yma, yn gyffredin, ond gwyddom fod eithradau anrhydeddus yn bod. Y mae y rhai a elont i'r fath swydd yn derbyn llawer o'u talion drwy ddiod feddwol; ac y mae gyriedyddion y cerbydau yn cael eu bwrw ar drugaredd y teithwyr am eu cyflogau, yr hyn sydd hollol amheg. Y maent drwy hyny yn cael eu hanog i fyned yn anonest; ac os yn anonest, yn gelwyddwyr hefyd er mwyn cadw eu penau ar ol gwneud cam a'u meistri. Dyma lle cafodd Tomos Williams didechreu ei yrfa yn nghanol tyngwyr, rhegwyr, a meddwon halogedig; ac ni chafodd fantais i wybod yn more ei oes lle r oedd drygau yn dechreu, na rhinwedd a moesoldeb уп diweddu. Daeth yn fuan iawn i ddangos fod yn ei natur yntau gymaint o halogedigaeth ag oedd yn natur neb o honynt.\nO fod yn yriedydd ceffylau aeth yn filwr; sef, y nesaf i geffyl o ran dim llywodraeth a fedd dyn drosto ei hun. Yr oedd efe, yn bresenol, mewn sefyllfa nodedig fanteisiol i holl aflendid a halogrwydd ei natur enynu allan; a gallem sicrhau y darllenydd na fu efe yn ol i'r milwr penaf am bob castiau drwg ac am feddwdod. Y mae y milwr mewn cyfleusdra nad all na ostler na gyrwr ceffylau gael ei chyffelyb. Gall ef, ar amgylchiadau neillduol, fwrw allan holl halogedigaeth ac aflendid cnawd ac ysbryd . Gall ladd, treisio, meddwi, rhwygo beichiogion, yspeilio, a llosgi tai a phobl heb fod yn agored i gael ei alw i gyfrif. Y mae yn ddeddf iddo ei hunan mewn amryw amgylchiadau. Y peth mwyaf y mae Tomos Williams yn gyfaddef yn ei erbyn ei hun yw meddwdod a phuteindra; nid ydyw yn son fawr am ei orchestion fel lladdwr ei gyd ddynion mewn gwaed oer; ond yr oedd ei gyflwr yn ddu iawn yn rhestr meddwon, godinebwyr, celwyddwyr, &c. tra bu gyda'r fyddin: yr oedd efe yn rhydd i wneud pob cast er mwyn cael diod. Costiodd i'w gnawd a'i esgyrn ddyoddef lawer gwaith o achos ei fariaeth. Wedi iddo ddyfod yn rhydd dilynodd yr unig swydd ag oedd yn debyg o gadw y defnyddiau oedd yn ei enaid llygredig i gyneu; sef, gyru gwartheg a moch. Bu mewn cyfyngderau mawrion lawer gwaith, ac nid oedd dim ond ei feddwdod a'i ddigywilydd-dra a allasai ei wared o honynt. Yr oedd efe, yn ddiameu, yn un gwir ddrygionus cyn ei ddychwelyd at grefydd; ac un o'r pethau rhyfeddaf yn yr oes hon yw ei fod ef yn fyw ar ol goddef cynifer o driniaethau celyd y buasai yn gofyn nerth behemwth i fyned drwyddynt? ond y peth rhyfeddaf oll yw ei fod yn proffesu crefydd. Nid oes gan neb ddim amgenach na da i'w ddyweud am dano, er pan y mae wedi ymuno â chrefydd. Y inae efe yn ffyddlawn hyd at ddiareb gyda phob moddion crefyddol; ac y mae yn ymddangos fel dyn yn cael hyfrydwch yn ffyrdd crefydd. Nid oes dim wedi cymeryd lle hyd yma i beri i neb ammeu nad ydyw Tomos Williams yn bentewyn wedi ei achub. Gyda golwg ar ei ardystiad y mae wedi cadw ato yn holol, er y dydd y dodes ei enw ar y llyfr. Yr ydym yn cwbl gredu fod cymaint o awydd ynddo am sefyll at ei air, yn hyn, ag oedd yoddo. o'r blaen at feddwdod a phechodau gwarthus ereill.\nYr ydym ni wedi cael cyfleusdra lawer o weith iau i'w glywed yn dyweud ei hanes yn ei gyflwr pechadurus; ac ymddangosai fel dyn yn teimlo o herwydd ei ddrygioni. On o'i wendidau penaf yw bod yn o lawdrwm ar ddynion sydd wedi byw yn well nag ef ar hyd eu hoes; os na fyddant yn cyd weled ag ef mwen pethau y mae dadl yn eu cylch. Y mae yn debyg ei fod ef yn rhy hen i ddiwygio llawer yn hyn; ond os ceir yr hyfrydwch o'i weled yn dal yn sobr ac yn grefyddol hyd ei fedd, maddeuir hyn iddo yn gystal a'i wendidau ereill . Derbyniodd anogaethau taerion lawer gwaith i ysgrifenu hanes ei fuchedd o'i febyd, a chydsyniodd yn ddiweddar. Bu ganddo wrthwynebiad yn hir i'r hen deitl ei ganlyn; ond gan mai enw ty ei dad, ac nid ei feddwdod a'i ddrygioni a barodd iddo gael ei alw yn Twm Capelulo, barnwyd mai gwell oedd iddo beidio diosg yr hen enw; oblegid hebddo byddai yn rhy anhawdd i ddyeithriaid wneud allan hanes pwy yw y llyfr.\nY mae yr hanes canlynol wedi ei ysgrifenu o' enau ef ei hun: a chan mai gwell fydd gan y darllenydd ei glywed ef na neb arall yn dyweud ei hanes, ymwrandawn arno ef.\nWedi dod o "https://cy.wikisource.org/w/index.php?title=Hanes_Bywyd_Thomas_Williams,_Capelulo/Cyflwyniad&oldid=31022"\nNewidiwyd y dudalen hon ddiwethaf ar 25 Ebrill 2022, am 05:25.


Stori Annabell a Jason | Maethu Cymru Rhondda Cynon Taf\nMae gan y cwpl ifanc, Annabelle a Jason, blant ifanc eu hunain, ac maen nhw hefyd yn maethu plant o ardal leol yn y Rhondda.\nRoedd Annabelle a Jason yn teimlo bod ganddyn nhw fywyd braf iawn ac roedden nhw eisiau ei rannu ag eraill, drwy faethu. Ar ôl i ffrindiau argymell cysylltu â’n tîm yn Rhondda Cynon Taf gawson nhw eu synnu gan faint o opsiynau oedd ar gael.\n“Roedden ni wedi tybio y byddai gennym blant yma’n byw gyda ni am amser hir. Dim ond ar ôl i’n tîm maethu ddweud wrthyn ni am ofal tymor byr y gwnaethon ni feddwl y gallai hynny fod yn opsiwn gwell i ni.”\nMae’r cwpl bellach wedi bod yn maethu ers tair blynedd, ac wedi dechrau gofalu am nifer o blant yn y tymor byr – a oedd i gyd yn rhoi boddhad mewn gwahanol ffyrdd.\n“Rydyn ni wedi cael cwpl o blant yn aros gyda ni am ofal dydd neu yn y tymor byr. Rydyn ni hefyd wedi cael mam ifanc a’i babi newydd-anedig yn aros gyda ni am ychydig fisoedd. Roedd hynny’n anodd ond roedd yn anhygoel hefyd.”\n“mae maethu wedi ein helpu i fod yn rhieni gwell”\nYn ogystal â’r boddhad o weld y gwahaniaeth maen nhw’n ei wneud, mae Annabelle a Jason hefyd yn trysori’r holl sgiliau a’r profiadau newydd maen nhw wedi’u meithrin drwy faethu.\n“Rhoddodd ein tîm maethu hyfforddiant arbenigol i ni cyn y lleoliad sydd wedi ein helpu i fod yn rhieni gwell yn gyffredinol. Mae ein gweithiwr cymdeithasol yno bob amser pan fydd ei hangen arnom ni; mae fel cael yr hyfforddiant magu plant gorau drwy’r amser!”\n“y cyfan rydyn ni eisiau yw rhoi cyfle iddo fod yn hapus”\nAr hyn o bryd mae Jason ac Annabelle yn gofalu am fachgen ifanc sy’n aros gyda nhw yn y tymor hir. Mae’n gweld ei fam unwaith yr wythnos ac mae’r cwpl yn gwybod pa mor bwysig yw’r berthynas honno i bawb.\nGyda’i gilydd, maen nhw i gyd yn gweithio fel un teulu estynedig. Yn y pen draw, mae’n ymwneud â gwneud yn siŵr bod y plentyn yn ddiogel ac yn fodlon, mewn cartref cynnes a chariadus.\n“Y cyfan rydyn ni eisiau yw rhoi cyfle iddo fod yn hapus a chael plentyndod hapus. Dyna beth yw maethu, rwy’n meddwl.”\nOs yw darllen stori Annabelle a Jason wedi gwneud i chi feddwl mwy am faethu, beth am gysylltu â’n tîm heddiw. Rydyn ni’n fwy na pharod i ateb unrhyw gwestiynau sydd gennych chi, neu i’ch helpu chi i ddechrau’r broses o ddod yn ofalwr maeth eich hun. Cysylltwch â ni heddiw.


Welsh Dairy Products Strike Gold at the Tokyo Olympics - Business News Wales\nLlwyddiant Euraidd i Gynhyrchion Llaeth Cymreig cyn Gemau Olympaidd Tokyo\nAs this summer’s Tokyo Olympic Games gets underway, Calon Wen, a Welsh farmers’ co-operative based in Pembrokeshire supplying milk, butter and cheese, has already secured a gold medal position by being the only European cheese certified as organic by the Japanese Government.\nStuart McNally, Calon Wen’s Business Development and Sales Manager explains how they secured their deals in the land of the rising sun;\nWrth i Gemau Olympaidd Tokyo eleni agosáu, mae Calon Wen, cwmni cydweithredol o ffermwyr Cymreig sydd wedi'i leoli yn Sir Benfro ac yn cyflenwi llaeth, menyn a chaws, eisoes wedi sicrhau safle medal aur drwy fod yr unig gaws Ewropeaidd a ardystiwyd yn organig gan Lywodraeth Japan.\nMae Calon Wen, grŵp o 25 o ffermydd teuluol organig ledled Cymru sy'n cynhyrchu cynnyrch llaeth organig yn gynaliadwy, wedi bod yn allforio ei gynnyrch i Asia gyda chymorth y Mineichi Group ers 2017. Gan fanteisio ar lwyddiant Cwpan Rygbi'r Byd 2019, a gynhaliwyd yn Japan, bachodd Calon Wen a Mineichi ar y cyfle i fentro i farchnad Japan.\nMae Stuart McNally, Rheolwr Datblygu Busnes a Gwerthiant Calon Wen yn esbonio sut y gwnaethon nhw daro bargen:\n"Yn ystod digwyddiad BlasCymru/TasteWales ym mis Mawrth 2019, llwyddom ni i gysylltu a chreu perthnasoedd gyda chwsmeriaid o Japan, tra hefyd yn mapio strategaethau i fentro i'r farchnad. Yna, o fis Medi 2019, dechreuodd stocwyr manwerthu Calon Wen yn Japan ehangu'n raddol. Maen nhw bellach ar gael mewn tua 100 o leoliadau ac ar-lein. Yn ogystal â chyflenwi manwerthwyr yn uniongyrchol, mae cynnyrch Calon Wen hefyd yn cael ei ddosbarthu gan fasnachwyr cynnyrch llaeth mawr o Japan sy'n dosbarthu i archfarchnadoedd ac amrywiol siopau adrannol mawr.\n"Fodd bynnag, ers haf 2020, diwygiodd awdurdod Japan y rheoliad ynghylch cynhyrchion organig sy’n cael eu mewnforio ac mae'n rhaid i unrhyw gynhyrchion a elwir yn 'organig' bellach gael ardystiad JAS organig Japan, a'u labelu gyda'r marc JAS ardystiedig ar y pecyn.\n"Mae ein cynlluniau ar gyfer y dyfodol yn cynnwys ehangu stocwyr i dros 120 o siopau yn Japan yn ystod 2021, cyflwyno cynhyrchion newydd Calon Wen i gryfhau'r brand a chyflwyno brandiau a chynhyrchion Cymreig eraill mewn partneriaeth, er enghraifft Pice ar y Maen Tan y Castell a llawer mwy."\nErs mis Medi 2019, mae Calon Wen wedi bod yn ehangu yn Japan, gyda thua 100 o leoliadau a gwefannau’n stocio ei gynnyrch. Yn ogystal â chyflenwi'n uniongyrchol i fanwerthwyr, mae cynhyrchion Calon Wen hefyd yn cael eu dosbarthu gan fasnachwyr cynnyrch llaeth mawr Japan - 'Morinaga', 'Mitsubishi', a 'Kokubu,' sy'n dosbarthu i archfarchnadoedd a siopau adrannol mawr yn Japan.\nDywedodd Lesley Griffiths, y Gweinidog dros Faterion Gwledig a Gogledd Cymru, a’r Trefnydd:\n"Mae sicrhau marchnadoedd allforio newydd, yn ogystal â chynnal ac adeiladu ar y rhai presennol, yn hanfodol ar gyfer ffyniant diwydiant bwyd a diod Cymru yn y dyfodol.\n"Mae gan Japan boblogaeth o 127 miliwn, ac mae'n un o'r marchnadoedd defnyddwyr cyfoethocaf a mwyaf aeddfed yn y byd. Bwyd a diod yw'r gwariant mwyaf ar aelwydydd Japan ac mae'r wlad yn dibynnu ar fewnforion bwyd i fodloni galw defnyddwyr.\n"Mae datgloi marchnadoedd newydd yn dod â hyd yn oed mwy o gyfleoedd i fusnesau bwyd a diod Cymru nid yn unig arddangos eu cynnyrch o'r radd flaenaf i'r byd, ond hefyd i gynhyrchu mwy o refeniw a chynyddu elw. Gydag enw da a tarddiad Cymru, mae llwyfan cryf ar gyfer twf pellach.\n"Mae ymadawiad y DU o'r UE wedi ei gwneud yn ofynnol i'n cynhyrchwyr ddod o hyd i farchnadoedd newydd, sy’n aml ymhellach i ffwrdd. Mae perfformiad Calon Wen yn Japan wedi dangos y gall cwmnïau o Gymru barhau i fod yn llwyddiannus yn rhyngwladol ac mae amrywiaeth o gymorth ar gael.”\nCynhelir BlasCymru/TasteWales 2021, trydydd digwyddiad masnach bwyd a diod rhyngwladol Cymru sy'n dod â phrynwyr a gweithwyr proffesiynol y diwydiant o bob cwr o'r byd at ei gilydd yn ICC Cymru, yng Ngwesty’r Celtic Manor yng Nghasnewydd ar 27 a 28 Hydref. Ymhlith rhaglen lawn o weithgarwch bydd cynhadledd bwyd a diod lefel uchel a fydd yn cynnwys sesiynau sy'n edrych ar nifer o faterion sy'n effeithio ar gynaliadwyedd, wrth i'r diwydiant a Llywodraeth Cymru gydweithio i greu dyfodol gwyrdd y gall y genedl ymfalchïo ynddo.\nI ddysgu mwy am BlasCymru/TasteWales 2021, ewch i www.blascymru.com.\nAm fwy o wybodaeth a chyngor gan Lywodraeth Cymru ar allforio cynhyrchion, ewch i: https://businesswales.gov.wales/foodanddrink/growing-your-business/exporting\nAm fwy o wybodaeth am Calon Wen, ewch i: https://www.calonwen-cymru.com/


Gwobr Lefel 3 mewn Cymorth Cyntaf Pediatreg (Rhan-Amser) - BUSINESS\nGwobr Lefel 3 mewn Cymorth Cyntaf Pediatreg (Rhan-Amser)\nMae’r cwrs hwn ar gyfer unigolion sydd â chyfrifoldeb am ofal plant a babanod ar lefel broffesiynol sy’n darparu’r wybodaeth a’r cymhwysedd ymarferol i ddelio ag ystod o sefyllfaoedd cymorth cyntaf pediatreg.\nMae’r cymhwyster hwn yn cwrdd â gofynion Cyfnod Sylfaen y Blynyddoedd Cynnar.\n– Deall rôl a chyfrifoldebau’r cynorthwyydd cyntaf pediatreg\n– Yn gallu asesu sefyllfa frys yn ddiogel\n– Yn gallu darparu cymorth cyntaf i faban a phlentyn sydd wedi cael sioc drydanol\n– Yn gallu darparu cymorth cyntaf i faban a phlentyn sy’n tagu\n– Yn gallu darparu cymorth cyntaf i faban a phlentyn â gwaedu allanol, anaffylacsis neu sy’n anymatebol\n– Gwybod sut i ddarparu cymorth cyntaf i faban neu blentyn sy’n dioddef o sioc\n– Gwybod sut i ddarparu cymorth cyntaf i faban neu blentyn gyda brathiadau, pigiadau a mân anafiadau\n– Yn gallu darparu cymorth cyntaf i faban neu blentyn sydd ag amheuaeth o anafiadau i esgyrn, cyhyrau a chymalau\n– Yn gallu darparu cymorth cyntaf i faban neu blentyn yr amheuir ei fod yn dioddef o anafiadau i’w ben a’i asgwrn cefn\n– Gwybod sut i ddarparu cymorth cyntaf i faban neu blentyn gyda chyflyrau sy’n effeithio ar y llygaid, y clustiau a’r trwyn\n– Gwybod sut i ddarparu cymorth cyntaf i faban neu blentyn sydd â chyflwr meddygol acíwt neu salwch sydyn\n– Gwybod sut i ddarparu cymorth cyntaf i faban neu blentyn sy’n profi eithafion tymheredd y corff\n– Gwybod sut i ddarparu cymorth cyntaf i faban neu blentyn gyda llosgiadau a sgaldiadau\n– Gwybod sut i ddarparu cymorth cyntaf i faban neu blentyn yr amheuir ei fod yn wenwyno\nMae'r cymhwyster ar gael i ddysgwyr 16 oed neu'n hyn.\nArgymhellir y dylai dysgwyr feddu ar o leiaf Lefel 1 mewn llythrennedd neu gyfwerth i gyflawni'r cymhwyster hwn.\nRydym hefyd yn cynnig cymwysterau mewn diogelu, iechyd a diogelwch, diogelwch bwyd a chymorth cyntaf ar gyfer iechyd meddwl pe bai dysgwyr yn dymuno arallgyfeirio.\nMae'r cymhwyster yn ddilys am dair blynedd o'r dyddiad cyflawni. Argymhellir bod y dysgwr yn mynychu hyfforddiant gloywi blynyddol. Bydd angen i'r dysgwr gwblhau'r cwrs llawn eto i wneud cais am dair blynedd arall.\nAsesir y cymhwyster trwy arddangosiad ymarferol, cwestiynu llafar ac asesiad ysgrifenedig.


Enghreifftiau Byw o Faethu - Foster Mid And West Wales\nRydw i a’m gŵr wedi bod yn maethuers dwy flynedd bellach, a rydym yn difaru peidio cychwyn ynghynt.\nDyma blant maeth yn rhannu eu profiadau o ofalwyr maeth Sir Gaerfyrddin.\n*Sylwch fod plant sy’n actorion wedi’u defnyddio at ddibenion y ffilmiau.\nAr ôl blynyddoedd o gynllunio’n ofalus, fe wnaeth Tracey a minnau ymddeol a symud i Gymru yn 2015 gyda’r gobaith i gael ymlacio a chael bywyd o arddio, DIY a theithio. Fodd bynnag, ar ôl ychydig o fisoedd, roedd y ddau ohonom yn teimlo efallai y dylem edrych am rywbeth arwyddocaol i’w wneud gyda’n hamser rhydd. Gan fod y ddau ohonom wedi ymwneud â gofal cyn ymddeol dechreuon ni feddwl sut gallwn ddefnyddio’r profiad hwn i gefnogi eraill.\nAr daith adref o Gaerfyrddin un diwrnod gwelsom hysbyseb gan Gyngor Caerfyrddin a oedd yn chwilio am bobl a diddordeb mewn cefnogi plant trwy ddod yn ofalwyr maeth. Dyna pryd y dechreuon ni feddwl efallai mai hwn oedd y cyfle roedden ni’n edrych amdano, ac felly cysyllton ni â’r tîm maethu ac ar ôl trafodaeth fer cawsom ein gwahodd i noson wybodaeth.\nYn dilyn y noson wybodaeth, aethom ar raglen sefydlu tri diwrnod ynghylch dod yn ofalwyr maeth, ac er ein bod yn awyddus i symud ymlaen i ddod yn ofalwyr maeth, roedd gennym bryderon o hyd ynghylch ai hwn oedd y penderfyniad gorau i ni.\nFodd bynnag, ar drydydd diwrnod y rhaglen roedd y ddau ohonom yn teimlo y gallen gydbwyso’r cyfrifoldebau o fod yn ofalwyr maeth â’n cyfrifoldebau o ran ein teulu a’n nodau personol, trwy ddod yn ofalwyr seibiant.\nYr hyn a wnaeth yr argraff fwyaf arnom oedd y gefnogaeth oedd ar gael, strwythur tîm Cyngor Caerfyrddin a’r holl hyfforddiant dwys sydd ar gael, ar ôl i chi gael eich cymeradwyo.\nAr ôl ychydig o fisoedd o gyfweliadau a geirdaon, roeddem yn barod i fynd o flaen panel i gael ein cymeradwyo ac unwaith aethom drwy’r broses hon, cawsom ein cofrestru i ddarparu gofal seibiant.\nFel ym mhob sefyllfa newydd, rydych yn dechrau amau eich galluoedd dim ond wrth ddefnyddio’r sgiliau newydd hyn am y tro cyntaf. Fodd bynnag, roedd gennym fentor ardderchog y gallem gysylltu ag ef i gael cymorth yn ogystal â’n gweithiwr cymdeithasol goruchwyliol, a chymorth ychwanegol gan y tîm a oedd yn gweithio y tu allan i’r oriau arferol.\nFelly, ar ôl hynny cawsom ein lleoliad cyntaf, sef mam a baban newydd-anedig. Roeddem yn teimlo fel dechreuwyr newydd mewn unrhyw swydd – nerfus, diffyg hyder a gofyn pam roedden ni’n ein rhoi drwy’r straen, ond wyddoch chi beth, roedd yn iawn. Roedd y fam a’r baban yn hyfryd ac aeth ein nerfau a’n pryderon a dechreuon ni fwynhau ein hunain. Roedd yn ffurfiol, ond roedd gan y ddau ohonom sgiliau rhyngbersonol, gafael ar iaith gyffredin ac roeddem i gyd eisiau’r canlyniad gorau.\nFelly roedd ein taith wedi cychwyn, ond nid oedd yn ymwneud â gofalu am eraill yn unig. Daethom yn ymwybodol o’n diffygion ein hunain ac felly dechreuon ni fynd i’r hyfforddiant helaeth oedd bellach ar gael i ni, ac fel y dysgais dros y blynyddoedd, wrth ddysgu mwy rydych yn sylweddoli cyn lleied yr oeddech yn ei wybod. Roedd yr hyfforddiant ei hun yn ardderchog, ond trwy hynny cawsom gysylltiad â gofalwyr maeth eraill hefyd ac roedd hynny yr un mor bwysig â’r hyfforddiant. Rhannon nhw eu profiadau eu hunain a rhoddon nhw gyngor gwerthfawr i Tracey a minnau, y gwnaethom elwa o hynny’n fawr iawn.\nDair blynedd yn ddiweddarach, rydym wedi cael y pleser o ofalu am blant o bob oedran a chefndir ac yn ddiweddaraf plant gydag anghenion meddygol cymhleth, yn ogystal â chael cyfarfod llawer o unigolion o’r un feddylfryd y mae lles plant yn wirioneddol bwysig iddyn nhw. Rydym yn aml yn meddwl am ein taith o ddod yn ofalwyr maeth a’r bobl rydym wedi’u cyfarfod, ac rydym yn rhyfeddu bob amser at gymaint o bleser a boddhad personol rydym yn eu cael trwy fod yn ofalwyr maeth.\nMae David a Tracey Willard o Fynyddcerrig wedi bod yn darparu gofal maeth seibiant ers 2015.\nOs ydych chi erioed wedi ystyried maethu, peidiwch ystyried rhagor, cofrestrwch nawr.\nRydw i a’m gŵr wedi bod yn maethuers dwy flynedd bellach, a rydym yn difaru peidio cychwyn ynghynt. Mae na alw cyson am rhieni maeth newydd, yn enwedig i bobl ifanc yn eu harddegau, a medrwch gwneud gwahaniaeth mawr i fywyd plentyn.\nCyn i mi wneud cais, roeddwn yn gofidio am bob peth allech chi ystyried, yna wnes i ofidio mwy! Roedd fy ffrindiau yn gefnogol ac yn gweud fyddwn yn arbennig, ac roedd fy mhlant yn gweud yr un peth, ond roeddwn yn gofidio na fydden yn ddigon da, a fyddwn yn gwneud cam a phlentyn oedd yn barod wedi dioddef trawma. Roeddwn yn pryderu heb angen….. ydw, rwyf yn gwneud camgymeriadau, ac yn aml yn teimlo gallwn wedi trin ȃ sefyllfa yn well, ond mae na wastad rhywun yna i drafod ac i’m cefnogu bob cam o’r daith.\nMae ‘na heriau wrth faethu, yn union fel sydd ‘na mewn unrhyw waith arall, ond os allwch chi gynnal eich hiwmor, bod heb rhagfarn a bod yn gyson yn eich ymateb, allwch oresgyn yr heriau, a chewch boddhad yn ôl ganwaith!! Ni allwch ddychmygu y teimlad o glywed plenty a fu gynt yn dawel a ddiymateb yn chwerthin, neu’r balchder o dderbyn adroddiad ysgol da, neu hyd yn oed y diolch syml, ac ar ben hyn i gyd gewch trefnu penblwyddi, Nadolig, Pasg a gymaint o bethau eraill sydd llawn hwyl!!\nDydw i ddim yn gweud for maethu yn hawdd… dyw e ddim, a dyw e ddim i bawb, ond os nad yw e i chi, fyddwch chi wedi darganfod hyn ymhell cyn i blentyn ddod i fyw atoch….. beth sydd gennych i golli? … cymerwch y cyfle , ymgeisiwch nawr…. ‘sdim i golli, ac efallai (fel fi) newch chi ddarganfod mae dyma’r peth orau fyddwch erioed wedi gwneud. Stori Maeth Anita a Phil\nRwy’n mwynhau cael cwmni’r plant yr ydym yn eu maethu. Yn benodol, rwy’n hoffi pan fyddant yn dod cyn cael eu mabwysiadu a bod yn rhan o’r broses fabwysiadu. Mae cael dysgu pethau newydd i’r rhai bach a threulio amser gyda nhw yn wych. Rwy’n rhan o’r grŵp meibion a merched, sy’n grŵp ar gyfer meibion a merched gofalwyr maeth, lle gallwn wneud gwahanol weithgareddau a siarad â phlant eraill y mae eu rhieni’n maethu. Os oes unrhyw bryderon gennym, gallwn eu trafod â phlant eraill sy’n deall.Ellie, merch gofalwr maeth


Beth yw Coil Tanio Sonata HYUNDAI? I ddod o hyd i'r Coil Tanio Sonata HYUNDAI gorau gan wneuthurwr, cyflenwr, cyfanwerthwr, dosbarthwr a ffatri\nSURPASS POWER PLUS CO., LTD. yn arwain Taiwan gwneuthurwr, cyflenwr ac allforiwr gyda chyfleusterau profi ag offer da a grym cryf technegol. Gydag amrywiaeth eang, o ansawdd da, brisiau rhesymol a dyluniadau stylish, mae ein cynnyrch yn cael eu defnyddio'n helaeth mewn Coil Tanio Sonata HYUNDAI a diwydiannau eraill. Mae ein cynnyrch yn cael eu cydnabod yn eang ac yn ymddiried gan ddefnyddwyr ac yn gallu diwallu anghenion economaidd a chymdeithasol yn barhaus newid. Mwy o fodelau un o'n cynnyrch, os gwelwch yn dda cysylltu â ni nawr!\n999999999 http://schema.org/InStock USD 2020-12-31 https://www.ignitioncoil.com.tw/cy/hyundai-sonata-ignition-coil.html\nI ddod o hyd i'r Coil Tanio Sonata HYUNDAI gorau a'i siopa, mae angen i chi wybod am ansawdd uchaf gwneuthurwr Coil Tanio Sonata HYUNDAI, cyflenwr, cyfanwerthwr, dosbarthwr o ffatri yn Taiwan